
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΠΤΥΞΙΑΚΩΝ ΠΡΑΞΕΩΝ ΚΑΙ ΣΥΜΒΑΣΕΩΝ Αρ. Φύλλου 20 

31 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση των όρων από τους οποίους θα διέπεται 
όταν νηολογηθεί σύμφωνα με το ν.δ. 2687/1953, 
το με σημαία Μπαχάμες επιβατηγό-τουριστικό 
πλοίο «3ΕΑ\Λ/ΙΝΟ» που θα ονομασθεί κατά τη νη¬ 
ολόγησή του «ΠΕΡΛΑ» (ΡΕΒΕΑ). 1 

Έγκριση των όρων από τους οποίους θα διέπεται 
όταν νηολογηθεί σύμφωνα με το ν.δ. 2687/1953, το 
ναυπηγούμενο στα ναυπηγεία της Κορέας «ϋΑΕ- 
\Λ/00 3ΗΙΡΒυΐΙΈ>ΙΝΘ & ΜΑΡΙΝΕ ΕΝΘΙΝΕΕΒΙΝΘ 
ΟΟ.ΕΤΟ.» δεξαμενόπλοιο - υγραεριοφόρο (ΕΝΘ) 
με Ηυυ. Νο 2228 που θα ονομασθεί κατά την νη¬ 


ολόγησή του «ΟΜΜ ΜΠΑΜΠ» (υΜΜ ΒΑΒ). 2 

Α ΠΟΦΑΣΕΙ Σ 

Αριθμ. Φ.Υ.: 3113.1.2934/2005 (1) 


Έγκριση των όρων από τους οποίους θα διέπεται όταν 
νηολογηθεί σύμφωνα με το ν.δ.2687/1953, το με ση¬ 
μαία Μπαχάμες επιβατηγό-τουριστικό πλοίο «3ΕΑ- 
ννίΝΘ» που θα ονομασθεί κατά τη νηολόγησή του 
«ΠΕΡΛΑ» (ΡΕΒΕΑ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Το άρθρο 13 του ν.δ. 2687/1953 «περί επενδύσεως και 
προστασίας Κεφαλαίων εξωτερικού» (ΦΕΚ 317 Α71953), 
σε συνδυασμό με τις παραγράφους 2 και 3 του άρθρου 
3 του ίδιου ν.δ/τος. 

β. Το ν.δ. 2928/1954 «περί αυθεντικής ερμηνείας του 
άρθρου 13 του ν.δ. 2687/1953» «περί επενδύσεως και προ¬ 
στασίας Κεφαλαίων εξωτερικού» (ΦΕΚ 163 Α71954). 

γ. Τις διατάξεις του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο 1 του π.δ. 63/2005 (ΦΕΚ 98 Α72005). 

δ. Τις ομόφωνες γνωμοδοτήσεις της Ολομέλειας 
του Νομικού Συμβουλίου τους Κράτους με υπ’ αριθμ. 
513/7.5.1955 και 967/22.9.1956. 

ε. Την υπ’ αριθμ. 37930/ΔΙΟΕ 1264/14.10.2005 Κοινή 
απόφαση του Πρωθυπουργού και Υπουργού Οικονο¬ 


μίας & Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432 
Β714.10.2005). 

στ. Την από 19.4.2005 αίτηση του Γεωργίου Πέτσα 
του Νικολάου εκπροσώπου της εταιρείας «ΟΟΡΕ ΜΑ¬ 
ΡΙΝΕ ΕΙΜΙΤΕϋ» η οποία είναι εκπρόσωπος στην Ελλάδα 
της πλοιοκτήτριας Εταιρείας με την επωνυμία «ΡΕΒΕΑ 
ΝΑΝ/ΙΘΑΤΙΟΝ ΕΤϋ.» που εδρεύει στα ΜαΓδύαΙΙ ΙδΙαηάδ με 
την οποία ζητεί όπως το με σημαία Μπαχάμες επιβατη- 
γό-τουριστικό πλοίο «3ΕΑΝΛ/ΙΝΟ» περίπου 16.710 κόρων 
ολικής χωρητικότητας και καθαρής 7.241 κόρων, που 
ναυπηγήθηκε το 1971 να νηολογηθεί με Ελληνική ση¬ 
μαία, σύμφωνα με τις διατάξεις του ν.δ. 2687/1953 «περί 
επενδύσεως και προστασίας Κεφαλαίων εξωτερικού» 
με το όνομα «ΠΕΡΛΑ» (ΡΕΒΕΑ). 

ζ. Την από 28.3.2005 δήλωση του Γεωργίου Πέτσα 
του Νικολάου εκπροσώπου της εταιρείας «ΟΟΡΕ ΜΑ¬ 
ΡΙΝΕ ΕΙΜΙΤΕϋ» η οποία είναι εκπρόσωπος της πιο πάνω 
πλοιοκτήτριας εταιρείας στην Ελλάδα, από την οποία 
προκύπτει ότι αυτή καλύπτει Ελληνικά συμφέροντα 
κατά πλειοψηφία, αποφασίζουμε: 

Εγκρίνουμε όπως το επιβατηγό-τουριστικό πλοίο 
«3ΕΑ\Λ/ΙΝΘ» σημαίας Μπαχάμες που στην αίτηση των 
ενδιαφερομένων αναφέρεται με τα στοιχεία που υπάρ¬ 
χουν στο σκεπτικό αυτής της αποφάσεως και που πρό¬ 
κειται να νηολογηθεί με το όνομα «ΠΕΡΛΑ» (ΡΕΒΕΑ) ή αν 
χορηγήθηκαν προσωρινά ναυτιλιακά έγγραφα από την 
έκδοση αυτών και την ύψωση της Ελληνικής Σημαίας 
διέπεται από τις διατάξεις των Ελληνικών νόμων που 
ισχύουν σε κάθε περίπτωση όπως αυτές συμπληρώνο¬ 
νται και τροποποιούνται από τους πιο κάτω όρους. Το 
πλοίο θα ανήκει στην εταιρεία με την επωνυμία «ΡΕΡΕΑ 
ΝΑΝ/ΙΘΑΤΙΟΝ ΕΤϋ» με έδρα τα ΜαΓδόαΙΙ ΙδΙαηόδ και η 
οποία καλύπτει σύμφωνα με τη δήλωση του Γεωργίου 
Πέτσα του Νικολάου εκπροσώπου της εταιρείας «ΟΟΡΕ 
ΜΑΡΙΝΕ ΕΙΜΙΤΕϋ» η οποία είναι εκπρόσωπος στην Ελ¬ 
λάδα της πλοιοκτήτριας εταιρείας που αναφέρεται στο 
σκεπτικό αυτής της αποφάσεως, Ελληνικά συμφέροντα, 
σε ποσοστό περισσότερο από το μισό του Κεφαλαίου 
της. 

Οι όροι αυτοί θα έχουν εφαρμογή σε όλη τη διάρκεια 
της παραμονής του πλοίου υπό Ελληνική σημαία, χωρίς 
να λαμβάνεται υπόψη κάθε άλλη αντίθετη διάταξη που 
υπάρχει στη νομοθεσία που ισχύει, ενώ το πλοίο θα 
θεωρείται σαν κεφάλαιο εξωτερικού σύμφωνα με την 

έννοια του ν.δ. 2687/1953 «περί επενδύσεως και προστα¬ 
σίας κεφαλαίων εξωτερικού». 

1. Το πλοίο θα αναγνωρισθεί σαν Ελληνικό επιβατηγό 
αφού τηρηθεί η σχετική διαδικασία, σύμφωνα με τις 
διατάξεις που ισχύουν και με την προϋπόθεση ότι συ¬ 
ντρέχουν κατά τη νηολόγησή του όλοι οι όροι που ισχύ¬ 
ουν για την αναγνώριση ελληνικών επιβατηγών πλοίων. 
Ακόμη θα πρέπει να φέρει την ανώτατη κλάση ενός 
από τους πιο κάτω Νηογνώμονες ΙΙΟΥΟ’3 ΒΕΘΙ3ΤΕΒ 
ΟΡ 3ΗΙΡΡΙΝΘ, ΒϋΒΕΑυ Ν/ΕΒΙΤΑ3, ΑΜΕΒΙΟΑΝ ΒίΙΒΕΑΙΙ 
ΟΡ 5ΗΙΡΡΙΝΟ, 0ΕΒΜΑΝΙ30ΗΕΒ ίίΟΥϋ’5, ΝΙΡΡΟΝ ΚΑΙϋΙ 
ΚΥΟΚΑΙ, ϋΕΤ ΝΟΒ3ΚΕ νΕΒΙΤΑ3, ΒΕΘΙ3ΤΒΟ ΙΤΑΙΙΑΝΟ 
ΝΑνΑίΕ, ΚΟΒΕΑΝ ΒΕΟΙ5ΤΕΒ ΟΡ 3ΗΙΡΡΙΝΘ καθώς και 
από τον Ελληνικό Νηογνώμονα Α.Ε. και να συμμορφώ¬ 
νεται με τις διατάξεις και τους κανονισμούς ασφαλείας 
που ισχύουν. 

2. Το πλοίο σε όλη τη διάρκεια της νηολογήσεώς του 
με Ελληνική σημαία θα είναι εντεταγμένο στην ανωτάτη 
κλάση ενός από τους νηογνώμονες που αναφέρονται 
στον όρο I αυτής της αποφάσεως και θα συμμορφώνε¬ 
ται με τους Κανονισμούς ασφαλείας που ισχύουν. 

3. Το πλοίο δεν θα εκτελεί είτε αμέσως είτε εμμέσως 
μεταφοράς επιβατών ή εμπορευμάτων μεταξύ Ελληνι¬ 
κών λιμένων σύμφωνα με την περί ακτοπλοϊκών συ¬ 
γκοινωνιών νομοθεσία. Εις την ανωτέρω απαγόρευση 
δεν περιλαμβάνονται προγραμματισμένοι τουριστικοί 
πλόες. 

Για όσο χρόνο θα έχουν εφαρμογή οι διατάξεις αυ¬ 
τού του όρου, με τις οποίες απαγορεύεται στο πλοίο η 
εκτέλεση ακτοπλοϊκών συγκοινωνιών, σύμφωνα με την 
έννοια των διατάξεων του ν. 2932/01, για τη μεταφορά 
είτε επιβατών είτε εμπορευμάτων και για όσο χρόνο 
το πλοίο θ’ ασχολείται αποκλειστικά και μόνο σε πλόες 
περιηγήσεως τουριστών μονίμων κατοίκων εξωτερικού 
σε Ελληνικά λιμάνια με προσεγγίσεις και σε λιμάνια 
του εξωτερικού, οι πλοιοκτήτες ή διαχειριστές ή σε 
περίπτωση κατά την οποία το πλοίο ανήκει σε ημεδα¬ 
πή ανώνυμη ή περιορισμένης ευθύνης ή οποιουδήποτε 
άλλου τύπου εταιρεία, οι μέτοχοι και οι συνεταίροι της, 
απαλλάσσονται από το φόρο κύκλου εργασιών του άρ¬ 
θρου 14 του α.ν. 1524/1950, που κυρώθηκε με το ν. 1620/ 
1951, για τ’ ακαθάριστα έσοδα που πραγματοποιούνται 
από τη μεταφορά επιβατών με το πλοίο αυτό εντός 
της Χώρας. 

Διευκρινίζεται ότι η απαλλαγή αυτή δεν περιλαμ¬ 
βάνει το φόρο που προβλέπεται υπέρ του Ναυτικού 
Απομαχικού Ταμείου και Ταμείου Φυματικών Εργατών 
Θαλάσσης, σύμφωνα με το πιο πάνω άρθρο 14 του α.ν. 
1524/1950 που έχει κυρωθεί με το ν. 1620/1951. 

Για όσο χρόνο το πλοίο θ’ ασχολείται αποκλειστικά 
και μόνο σε πλόες περιηγήσεως τουριστών μονίμων 
κατοίκων εξωτερικού, αυτό θ’ απολαμβάνει τα ίδια πλε¬ 
ονεκτήματα με τα υπόλοιπα πλοία που εκτελούν πλόες 
εξωτερικού, σχετικά με: 

α. Τις τιμές διαθέσεως των καυσίμων που καταναλί- 
σκονται από αυτό (ΤΒΑΝΖΙΤΟ), και 

β. Τον εφοδιασμό του (ΤΒΑΝΖΙΤΟ) με τρόφιμα, ποτά, 
τσιγάρα και άλλα εφόδια που είναι αναγκαία στο πλοίο, 
στους επιβάτες και το πλήρωμα. 

Κατά την εκτέλεση πλόων περιηγήσεως στους οποί¬ 
ους αναφέρεται η προηγουμένη παράγραφος, δεν ενερ- 
γείται σφράγιση των διαμερισμάτων τροφών, εφοδί¬ 
ων και αντικειμένων του πλοίου, που πωλούνται στους 


τουρίστες που επιβαίνουν σ' αυτό, αλλά επιτρέπεται η 
χρησιμοποίησή τους για τις ανάγκες των επιβατών κατά 
το χρόνο της παραμονής του στα Ελληνικά ύδατα. 

4. α. Οι πλοιοκτήτες έχουν το δικαίωμα να αλλάζουν 
τη σημαία του πλοίου, να πωλούν, υποθηκεύουν και 
ναυλώνουν ελεύθερα αυτό, πάντοτε όμως με τους 
περιορισμούς των όρων, 20, 23 αυτής της εγκριτικής 
πράξεως, χωρίς την άδεια οποιουδήποτε ή την έγκριση 
από οποιαδήποτε Ελληνική Αρχή, προς αλλοδαπούς 
φυσικά ή νομικά πρόσωπα που έχουν την ιθαγένεια 
των Κρατών της Βορείου και Νοτίου Αμερικής, Βρετα¬ 
νικής Κοινοπολιτείας, Ισπανίας, Πορτογαλίας, Βελγίου, 
Ολλανδίας, Σουηδίας, Νορβηγίας, Φινλανδίας, Δανίας, 
Ιταλίας, Γαλλίας, Τουρκίας, Αιγύπτου, Λιβερίας, Αιθιοπί¬ 
ας, Ισραήλ, Γιουγκοσλαβίας, Ελβετίας, Πριγκιπάτου του 
Μονακό, Λουξεμβούργου, Δυτικής Γερμανίας, Βορείου 
και Νοτίου Αφρικής, Πακιστάν, Ινδίας, Ιαπωνίας, Εθνι¬ 
κιστικής Κίνας, Ισλανδίας, Μαρόκου, Λιβάνου, Παναμά, 
Σουδάν και Πριγκιπάτου του Λιχτενστάιν. 

β. Η Διοίκηση διατηρεί ακόμα το δικαίωμα να εξαρ- 
τήσει την παροχή σχετικής άδειας για την αλλαγή της 
σημαίας του πλοίου, την πώληση, υποθήκευση και ναύ- 
λωση αυτού προς φυσικά ή νομικά πρόσωπα που έχουν 
την ιθαγένεια κάποιου από τα κράτη που προαναφέρ- 
θηκαν, σε περίπτωση αλλαγής πολιτικής τοποθετήσεως 
κάποιου από αυτά και εφόσον η Ελλάδα αναλαμβάνει 
τέτοια υποχρέωση με διεθνή πολυμερή πράξη (Σύμβαση 
ή Συμφωνία ή Απόφαση). 

γ. Σε περίπτωση αλλαγής της σημαίας του πλοίου, η 
διαγραφή του από τα Ελληνικά νηολόγια είναι υποχρε¬ 
ωτική για τις Ελληνικές υπηρεσίες, αφού γίνει έγγραφη 
προς τούτο δήλωση από τους πλοιοκτήτες και συναι- 
νούν σ' αυτό οι ενυπόθηκοι δανειστές που τυχόν υπάρ¬ 
χουν. Η δήλωση γίνεται προς το Υπουργείο Εμπορικής 
Ναυτιλίας ή οποιαδήποτε Ελληνική'Εμμισθη Προξενική ή 
Λιμενική Αρχή στο εξωτερικό. Μαζί με τη δήλωση είναι 
απαραίτητο να υποβληθούν βεβαιώσεις των αρμοδίων 
Ελληνικών Υπηρεσιών που να αποδεικνύουν την εξό¬ 
φληση των φόρων που οφείλονται ή βαρύνουν το πλοίο 
μέχρι την ημέρα αλλαγής της σημαίας, καθώς και των 
εισφορών και τελών προς τα Ασφαλιστικά Ιδρύματα 
Ε.ν. και τον Ο.Τ.Ε. 

Αντί των βεβαιώσεων αυτών επιτρέπεται να κατατεθεί 
εγγυητική επιστολή για ποσό λιρών Αγγλίας εκατόν 
είκοσι τριών χιλιάδων (£ 123.000) ή το ισότιμο σε δολά¬ 
ρια Η.Π.Α. μιας Τράπεζας στην Αγγλία ή στις Ηνωμένες 
Πολιτείες της Αμερικής, οπότε η Αρχή του λιμανιού 
νηολογήσεώς είναι υποχρεωμένη να χορηγήσει πιστο¬ 
ποιητικό για τη διαγραφή του πλοίου από τα Ελληνικά 
νηολόγια. 

Πάντως για την εκκαθάριση και εξόφληση των πιο 
πάνω οφειλών του πλοίου που υπάρχουν κατά την αλ¬ 
λαγή της σημαίας, της εκούσιας ή αναγκαστικής εκποι- 
ήσεώς του σε ημεδαπούς ή αλλοδαπούς ή της βυθίσεώς 
του, υπεύθυνος θα είναι ολοκληρωτικά, αφού παραιτηθεί 
από το ευεργέτημα της διζήσεως και ο εκπρόσωπος των 
πλοιοκτητών στην Ελλάδα. Οι τελευταίοι είναι υποχρε¬ 
ωμένοι να γνωστοποιήσουν το ονοματεπώνυμο και τη 
διεύθυνση κατοικίας του εκπροσώπου στα Υπουργεία 
Οικονομίας & Οικονομικών και Εμπορικής Ναυτιλίας και 
στο Ν.Α.Τ. και να ενημερώνουν αυτά σε περίπτωση αντι- 
καταστάσεώς του. Το ποσό της εγγυητικής επιστολής 
που αναφέρεται πιο πάνω υπόκειται σε αναπροσαρμογή 

σύμφωνα με την απόφαση του Υ.Ε.Ν. που ισχύει κατά 
το χρόνο της διαγραφής του πλοίου και με την οποία 
καθορίζεται το ύψος των εγγυητικών επιστολών των 
πλοίων που νηολογούνται κατά τις διατάξεις του ν.δ. 
2687/1953. 

5. Οι πλοιοκτήτες έχουν το δικαίωμα να διαθέτουν 
ελεύθερα το συνάλλαγμα εξωτερικού, από τη διαχείριση 
ή πώληση του πλοίου ή από ασφαλιστική αποζημίωση 
που μπορεί να απαιτηθεί εξ αιτίας ατυχήματος ή από 
οποιαδήποτε άλλη αιτία, ή από δάνειο με υποθήκη του 
πλοίου και δεν είναι υποχρεωμένοι να εισάγουν στην 
Ελλάδα τα ποσά του ξένου συναλλάγματος που ει- 
σπράττονται κατ' αυτό τον τρόπο, εκτός αν το πλοίο 
αποκτήθηκε ολικά ή μερικά με κρατικό συνάλλαγμα ή με 
δραχμές. Στην τελευταία αυτή περίπτωση οι πλοιοκτή¬ 
τες είναι υποχρεωμένοι στην εισαγωγή του αντίστοιχου 
συναλλάγματος, είτε λόγω εκποιήσεως ή καταστροφής 
(ασφαλιστική αποζημίωση), είτε λόγω αλλαγής της ση¬ 
μαίας του πλοίου. 

Τα ίδια δικαιώματα έχουν και οι ενυπόθηκοι δανειστές 
σε ξένο συνάλλαγμα, η δε Τράπεζα της Ελλάδος είναι 
υποχρεωμένη να επιτρέπει την εξαγωγή στην αλλοδα¬ 
πή κάθε ποσού συναλλάγματος το οποίο θα οφείλεται 
σ' αυτούς με την ιδιότητά τους σαν ενυποθήκων δα¬ 
νειστών του πλοίου ή θα περιέρχεται ο αυτούς από 
οποιαδήποτε αιτία με την ιδιότητά τους των ενυπόθη¬ 
κων δανειστών. 

Εξαίρεση ισχύει στην περίπτωση που το πλοίο έχει 
αποκτηθεί από τη χορήγηση δανείου σε δραχμές. 

6. Η διαχείριση και διάθεση όλων γενικά των εσόδων 
και των κερδών του πλοίου διενεργείται ελεύθερα και 
δεν υπόκειται σε κανένα περιορισμό από τους Ελληνι¬ 
κούς νόμους. 

7. Η ασφάλιση του πλοίου θα ενεργείται ελεύθερα 
από τον πλοιοκτήτη, ακόμη και όταν το πλοίο είναι επι- 
τεταγμένο από την Ελληνική Κυβέρνηση, όπως επίσης 
και αν οριζόταν διαφορετικά με μεταγενέστερο νόμο. 
Ειδικότερα η ασφάλιση του πλοίου κατά κινδύνων πο¬ 
λέμου σε περίπτωση πολέμου όπου είναι αναμεμιγμένο 
το Βορειοατλαντικό Σύμφωνο εφόσον το πλοίο εμπίπτει 
στην ασφαλιστική κάλυψη που παρέχεται για περίπτωση 
πολέμου και ανεξάρτητα από κάθε συμπληρωματική 
ασφάλιση κατά κινδύνων πολέμου, που θα μπορεί να 
ενεργείται ελεύθερα από τον πλοιοκτήτη και κατά την 
κρίση του, στην ελεύθερη ασφαλιστική αγορά, θα ενερ- 
γείται στα πλαίσια του Βορειοατλαντικού Συμφώνου. 

Η ασφάλιση αυτή στα πλαίσια του Βορειοατλαντικού 
Συμφώνου θα ενεργείται αποκλειστικά από την Ανώνυ¬ 
μη Εταιρεία με την επωνυμία «ΕΛΛΗΝΙΚΑΙ ΝΑΥΤΙΛΙΑΚΑΙ 
ΑΣΦΑΛΙΣΕΙΣ ΚΑΤΑ ΚΙΝΔΥΝΩΝ ΠΟΛΕΜΟΥ Α.Ε.» με έδρα 
τον Πειραιά. 

Σ 'αυτή την περίπτωση θα ισχύουν αμετάβλητα για το 
πλοίο αυτό οι όροι της από 1.9.1976 Συμβάσεως μεταξύ 
του Ελληνικού Δημοσίου και της Ανώνυμης Εταιρείας 
που αναφέρεται πιο πάνω. Ταυτόχρονα όμως θα δια¬ 
τηρούν την ισχύ τους για την ίδια εταιρεία οι διατά¬ 
ξεις των νόμων 551/1970 «Περί Ιδιωτικής Επιχειρήσεως 
Ασφαλίσεως Πλοίων και Αεροσκαφών», του ν.δ. 400/1970 
«Περί Ιδιωτικής Επιχειρήσεως Ασφαλίσεως και του ν. δι¬ 
ατάγματος 2190/1920 «Περί Ανωνύμων Εταιρειών», όπως 
τροποποιήθηκε και συμπληρώθηκε από το ν.δ. 4237/1962, 
εκτός από τις διατάξεις τους που αναφέρονται στο 


φόρο εισοδήματος και αφού ληφθεί υπόψη ότι η πιστή 
τήρηση της πιο πάνω Συμβάσεως και η λειτουργία της 
πιο πάνω Ελληνικής Ασφαλιστικής Εταιρείας, κάτω από 
ένα καθορισμένο νομοθετικό καθεστώς, αφορά το συμ¬ 
φέρον του πλοίου. 

8. Δεν επιτρέπεται η κατάσχεση του πλοίου για οποιο- 
δήποτε λόγο και αιτία από το Ελληνικό Δημόσιο ή από 
Νομικό Πρόσωπο Δημοσίου Δικαίου, εκτός από την πε¬ 
ρίπτωση οφειλών των πλοιοκτητών που προέρχονται 
από το ίδιο το πλοίο. 

9. Α.Ι. Για τον προσδιορισμό της οργανικής συνθέσεως 
πληρώματος του πλοίου σε αριθμό, ειδικότητες ναυτι¬ 
κών και ελάχιστο αριθμό Ελλήνων ναυτικών, λαμβάνο- 
νται υπόψη τα χαρακτηριστικά του πλοίου προς εξα¬ 
σφάλιση της επαρκούς, ασφαλούς και αποτελεσματικής 
στελέχωσής του και συνεκτιμώνταί: 

ί. το γεγονός, εφόσον συντρέχει, ότι πρόκειται για 
το δεύτερο ή το τρίτο ή το τέταρτο ή επόμενα πλοία 
της αυτής διαχειρίσεως που εγγράφονται στο Ελληνικό 
νηολόγιο και στην περίπτωση αυτή ο αριθμός των Ελ¬ 
λήνων ναυτικών της οργανικής συνθέσεως πληρώματος 
ισχύει για το πλοίο αν είναι το δεύτερο ή το τρίτο ή το 
τέταρτο ή επόμενο, εφόσον παραμένουν εγγεγραμμέ¬ 
να στο Ελληνικό νηολόγιο όλα τα προηγούμενα αυτού 
πλοία της αυτής διαχειρίσεως. 

Ν. το είδος, η φύση της επένδυσης που αντανακλά το 
πλοίο και οι συνθήκες υπό τις οποίες πραγματοποιεί¬ 
ται, καθώς επίσης και το επίπεδο των παρεχόμενων 
υπηρεσιών σε αυτό. 

Με βάση αυτά η οργανική σύνθεση του πληρώματος 
του πλοίου, έχει ως ακολούθως: 

Πλοίαρχος ένας (1) Έλληνας - Ύπαρχος ένας (1) Έλ¬ 
ληνας - Υποπλοίαρχος ένας (Ι)Έλληνας - Ανθυποπλοί¬ 
αρχος ένας (1) Έλληνας - Δόκιμος Πλοίαρχος ένας (1) 
Έλληνας - Ναύκληρος ένας (Ι)Έλληνας - Υποναύκληροι 
δύο (2)Έλληνες - Ναύτες δώδεκα (12) από τους οποίους 
εννέα (9)Έλληνες - Ναυτόπαιδες δύο (2) - Μηχανικός Α' 
ένας (1)Έλληνας - Μηχανικοί Β' δύο (2) Έλληνες - Μη¬ 
χανικοί Γ' δύο (2) Έλληνες - Δόκιμοι Μηχανικοί δύο (2) 
Έλληνες - Μαθητευόμενος Μηχανής ένας (1) Έλληνας 

- Μηχανοδηγός Α' ένας (1) Έλληνας -Μηχανοδηγοί Β' 
τρεις (3)Έλληνες - Ηλεκτρολόγοι δύο (2)Έλληνες - Βο¬ 
ηθός Ηλεκτρολόγου ένας (Ι)Έλληνας - Οικονομικοί Αξι¬ 
ωματικοί Α' δύο (2)Έλληνες - Οικονομικοί Αξιωματικοί 
Β' δύο (2) Έλληνες - Προϊστάμενος Αρχιθαλαμηπόλος 
ένας (1)Έλληνας - Αρχιθαλαμηπόλοι πέντε (5)Έλληνες 

- Θαλαμηπόλοι σαράντα (40) από τους οποίους τριάντα 
τέσσερις (34) Έλληνες - Επίκουροι είκοσι έξι (26) από 
τους οποίους πέντε (5) Έλληνες - Αρχιμάγειρος ένας 
(Ι)Έλληνας - Μάγειροι Α' δύο (2)Έλληνες - Μάγειροι Β' 
δύο (2)Έλληνες - Μάγειροι Γ' δύο (2)Έλληνες - Ζαχαρο¬ 
πλάστης ένας (Ι)Έλληνας - Χυτροκαθαριστές τρεις (3) 
Έλληνες - Φροντιστής ένας (Ι)Έλληνας - Βοηθοί Φροντι- 
στού πέντε (5) από τους οποίους τέσσερις (4)Έλληνες 

- Μαθητευόμενος Φροντιστής ένας (1) Έλληνας. 

Η οργανική σύνθεση πληρώματος συμπληρούται από 
προσοντούχους ναυτικούς ειδικοτήτων που επιλέγει ο 
πλοιοκτήτης εφόσον υπολείπεται του αριθμού των με¬ 
λών του πληρώματος, που πρέπει να είναι εφοδιασμένοι 
με πιστοποιητικό ειδικευμένων ατόμων για χειρισμό των 
σωστικών μέσων του πλοίου. 

Ο πλοίαρχος του πλοίου και ο αντικαταστάτης του 
θα είναι σε κάθε περίπτωση Έλληνες ναυτικοί. 

Α.2. Επιπλέον της οργανικής συνθέσεως πληρώμα¬ 
τος, ναυτολογείται ένας τουλάχιστον σπουδαστής Α.Ε.Ν. 
(Πλοίαρχος ή Μηχανικός), εφόσον προσφέρονται. 

Ο πλοιοκτήτης μπορεί, μετά από έγκριση της Αρ¬ 
χής, να εξαντλεί την πιο πάνω υποχρέωσή του με την 
ναυτολόγηση ενός επιπλέον σπουδαστή Α.Ε.Ν. σε άλλο 
πλοίο, υπό Ελληνική σημαία ή ξένη σημαία σύμφωνα 
με τις προϋποθέσεις που ορίζει η Αρχή, της αυτής δι- 
αχειρίσεως. 

Α.3. Σε περίπτωση που διαπιστώνεται από την Αρχή 
ότι: 

α. δεν προσφέρονται Έλληνες ναυτικοί οι οποίοι να 
έχουν τα προσόντα που προβλέπονται από τις αντί¬ 
στοιχες διατάξεις ή 

β. οι Έλληνες ναυτικοί που έχουν τα προσόντα και 
προσφέρονται για εργασία ζητούν όρους διαφορετι¬ 
κούς από αυτούς που καθορίζονται από τις Ελληνικές 
διατάξεις που ισχύουν, ιδιαίτερα σε σχέση με το μι¬ 
σθολόγιο, 

τότε ο προβλεπόμενος από την οργανική σύνθεση 
πληρώματος αριθμός Ελλήνων ναυτικών θα καλύπτεται, 
κατόπιν έγκρισης της Αρχής, με αλλοδαπούς ναυτικούς 
των αντιστοίχων ειδικοτήτων. Η διάρκεια της ναυτολό¬ 
γησης των ανωτέρω αλλοδαπών δεν μπορεί να είναι 
μικρότερη από έξι (06) μήνες, εκτός αν το πλοίο δεν 
βρίσκεται σε λειτουργία ή βρίσκεται σε αργία ή παρο¬ 
πλισμό και δύναται να παραταθεί εφόσον εξακολουθούν 
να υπάρχουν οι προϋποθέσεις των ανωτέρω εδαφίων 

α ή β· 

Α.4. Ο Υπουργός Εμπορικής Ναυτιλίας μπορεί με Από¬ 
φασή του ν’ ανακαλέσει την παρούσα παράγραφο Α του 
όρου 9 για το συγκεκριμένο πλοίο, εάν διαπιστωθεί ότι 
παραβιάζονται οι όροι και οι προϋποθέσεις που καθο¬ 
ρίζονται σε αυτή. 

Σε κάθε περίπτωση, η οργανική σύνθεση του πληρώ¬ 
ματος του πλοίου επανεξετάζεται και μπορεί ν’ ανα¬ 
θεωρείται μετά την παρέλευση δύο (02) ετών από τη 
δημοσίευση της παρούσας Απόφασης σε ΦΕΚ. 

Β.1. Επιτρέπεται η ναυτολόγηση αλλοδαπών ναυτικών 
πέραν από την οργανική σύνθεση του πληρώματος του 
πλοίου, χωρίς υποχρέωση καταβολής από αυτούς ή 
τους πλοιοκτήτες εισφορών προς το ΝΑΤ, το ΤΠΑΕΝ, 
το ΤΠΚΠΕΝ, το ΚΕΑΝ και τον ΕΛΟΕΝ. 

Β.2. Οι πλοιοκτήτες είναι υποχρεωμένοι να καταβά¬ 
λουν στο ΝΑΤ με βάση την ισχύουσα κάθε φορά Ελλη¬ 
νική Συλλογική Σύμβαση τη δική τους τακτική εισφορά, 
καθώς επίσης και την τακτική εισφορά των ναυτικών για 
το σύνολο της οργανικής σύνθεσης του πληρώματος 
του πλοίου, συμπεριλαμβανομένων και των ναυτολογη¬ 
μένων αλλοδαπών ναυτικών. Για τους Έλληνες ναυτι¬ 
κούς πέραν από την οργανική σύνθεση, καταβάλλονται 
εισφορές από τον πλοιοκτήτη, για όσο χρόνο αυτοί 
είναι ναυτολογημένοι στο πλοίο, ενώ καταργούνται οι 
οικονομικές κυρώσεις για ελλιπή σύνθεση πληρώματος. 
Οι πλοιοκτήτες υποχρεούνται εις καταβολή εισφορών 
για οικογενειακά επιδόματα και εισφορών για επιδό¬ 
ματα επικουρικής ασφαλίσεως μόνο δια τους Έλληνες 
ναυτικούς που υπηρετούν επί του πλοίου. 

Β.3. Οι πλοιοκτήτες παρακρατούν με βάση την ισχύου- 
σα κάθε φορά Ελληνική Συλλογική Σύμβαση την τακτική 
εισφορά υπέρ ΝΑΤ, ΤΠΑΕΝ, ΤΠΚΠΕΝ, ΚΕΑΝ, ΕΛΟΕΝ, των 


Ελλήνων ναυτικών που είναι ναυτολογημένοι στο πλοίο 
προκειμένου να την καταβάλλουν στο ΝΑΤ. 

Β.4. Δεν προκαταβάλλονται ασφαλιστικές εισφορές 
στο ΝΑΤ, υπέρ ΝΑΤ, ΤΠΑΕΝ, ΤΠΚΠΕΝ, ΚΕΑΝ, ΕΛΟΕΝ. 

Γ. Χωρίς να θίγεται η εφαρμογή των απαιτήσεων του 
όρου αυτού, επιτρέπεται η κατ’ εξαίρεση ναυτολόγηση 
Ελλήνων ή αλλοδαπών ναυτικών που δεν κατέχουν το 
αποδεικτικό ναυτικής ικανότητας που προβλέπεται για 
τη θέση την οποία θα καλύψουν, μετά από έγκριση 
Λιμενικής ή Ελληνικής Προξενικής Αρχής, για χρονικό 
διάστημα και υπό τους όρους και τις προϋποθέσεις που 
καθορίζονται από τη Δ.Σ. 3ΤΟ\Α/ και τις σχετικές για την 
εφαρμογή της διατάξεις της εσωτερικής νομοθεσίας. 

Στους Έλληνες ναυτικούς που είναι ναυτολογημένοι 
σύμφωνα με την παράγραφο αυτή καταβάλλεται ο μι¬ 
σθός που προβλέπεται από την οικεία Συλλογική Σύμ¬ 
βαση, για τη θέση στην οποία είναι ναυτολογημένοι. Η 
απόλυση όσων έχουν ναυτολογηθεί σύμφωνα με την 
παρούσα παράγραφο Γ λόγω αντικαταστάσεώς τους 
με προσοντούχουςΈλληνες ναυτικούς συνεπεία λήξεως 
του χρόνου για τον οποίο χορηγήθηκε η έγκριση, δεν 
αποτελεί καταγγελία της συμβάσεως από τον Πλοίαρ¬ 
χο, οι δε ναυτικοί που απολύονται για το λόγο αυτό 
δικαιούνται μόνο τα έξοδα παλιννοστήσεως. 

Δ.1. Ο καταβαλλόμενος στους κατά τον παρόντα όρο 
ναυτολογούμενους αλλοδαπούς μισθός και λοιπές απο¬ 
δοχές είναι αντίστοιχες της θέσεως και ειδικότητας 
για την οποία ναυτολογούνται ή είχαν ναυτολογηθεί, 
άσχετα από τα τυχόν ατομικά τους προσόντα και κα¬ 
θορίζονται κατά παρέκκλιση κάθε αντίθετης διατάξεως 
Ελληνικών νόμων ή Συλλογικών Συμβάσεων, από τις 
Συλλογικές Συμβάσεις Εργασίας του τόπου προελεύ- 
σεως του ναυτικού ή από αντίστοιχες διατάξεις της 
Χώρας αυτής ή από συμφωνίες που συνάπτονται ή είχαν 
συναφθεί ή θα συναφθούν από οποιαδήποτε Ελληνική 
επαγγελματική οργάνωση πλοιοκτητών ή μεμονωμένων 
πλοιοκτητών ή διαχειριστών επιχειρήσεων πλοιοκτητών 
και της συνδικαλιστικής οργάνωσης του αλλοδαπού 
ναυτικού ή της δημόσιας Αρχής της Χώρας του. Το 
αυτό ισχύει για την ατομική σύμβαση που υπογράφεται 
μεταξύ του αλλοδαπού ναυτικού και του πλοιοκτήτη ή 
του πλοιάρχου ή του διαχειριστή ή του εκπροσώπου ή 
του πράκτορα του πλοίου. Ο μισθός και οι αποδοχές δεν 
μπορεί να είναι κατώτερες από αυτές που κάθε φορά 
ισχύουν στη Χώρα προελεύσεως του αλλοδαπού ναυτι¬ 
κού. Για τους αλλοδαπούς που έχουν ήδη ναυτολογηθεί 
στο πλοίο, η ισχύς αυτής της παραγράφου αρχίζει από 
τη νηολόγησή του υπό Ελληνική σημαία ή της χορηγή- 
σεως σ’ αυτό προσωρινών ναυτιλιακών εγγράφων. 

Δ.2. Κάθε έλλειψη όρου για την αμοιβή και εργασία 
του αλλοδαπού ναυτικού συμπληρώνεται από τη νο¬ 
μοθεσία της Χώρας προελεύσεώς του. Οι αλλοδαποί 
ναυτικοί δεν βαρύνονται με εισφορές προς το ΝΑΤ ή 
για οποιοδήποτε άλλο Ελληνικό Ασφαλιστικό Ταμείο 
και δεν αποκτούν δικαίωμα ασφαλιστικής καλύψεως ή 
άλλης παροχής από τα Ταμεία αυτά. 

Ε. Αν το πλοίο βρίσκεται σε αργία ή παροπλισμό, οι 
εισφορές προς το ΝΑΤ υπολογίζονται μόνο επί του 
ναυτολογημένου πληρώματος για όσο χρόνο διαρκεί η 
σύμβαση ναυτολόγησης κάθε ναυτικού. 

Σε αργία ή παροπλισμό θεωρείται ότι βρίσκεται το 
πλοίο μόνο για τον υπολογισμό εισφορών προς το ΝΑΤ, 




ΤΕΥΧΟΣ ΑΝΑΠΤΥΞΙΑΚΩΝ ΠΡΑΞΕΩΝ ΚΑΙ ΣΥΜΒΑΣΕΩΝ 


157 


αν διέκοψε τους πλόες του και παραμένει σε μόνιμο 
αγκυροβολιό, σε λιμάνια ημεδαπής ή αλλοδαπής περισ¬ 
σότερο από δύο (02) μήνες. 

Μετά τη συμπλήρωση των δύο μηνών ακινησίας του, 
το πλοίο θεωρείται σε αργία αφότου τέθηκε σε ακι¬ 
νησία. Μετακινήσεις με εντολή ή με άδεια της Λιμενι¬ 
κής Αρχής σε άλλο αγκυροβόλιο δεν διακόπτουν την 
ακινησία. 

ΣΤ. Για τα υπόλοιπα θέματα εφαρμόζονται οι διατάξεις 
περί συνθέσεως πληρωμάτων των Ελληνικών εμπορι¬ 
κών πλοίων που ισχύουν κάθε φορά, εφόσον αυτές δεν 
έρχονται σε αντίθεση και με κάποιον άλλον όρο αυτής 
της εγκριτικής πράξεως. 

Ζ. Όταν οι συνθήκες προσφοράς και ζήτησης ναυ¬ 
τικής εργασίας το απαιτούν, η Αρχή δύναται να κα¬ 
θιστά υποχρεωτική τη διάνυση στη ξηρά της άδειας, 
κατηγορίας ή ειδικότητας Ελλήνων ναυτικών που υπη¬ 
ρετούν στο πλοίο, μετά την απόλυσή τους. Η άδεια 
υπολογίζεται σύμφωνα με τις ισχύουσες Συλλογικές 
Συμβάσεις Εργασίας και χορηγείται το αργότερο με 
τη συμπλήρωση ενδεκάμισι μηνών συνεχούς υπηρεσίας 
στο πλοίο. 

10. Οι αποδείξεις εισπράξεων των εισφορών πλοιο¬ 
κτητών και πληρωμάτων υπέρ του Ν.Α.Τ. και των Ταμεί¬ 
ων Προνοίας Εμπορικού Ναυτικού απαλλάσσονται από 
οποιοδήποτε τέλος χαρτοσήμου. 

11. Όσον αφορά τη φορολογία του πλοίου θα εφαρ¬ 
μόζονται οι διατάξεις περί φορολογίας πλοίων που 
ισχύουν κάθε φορά. 

12.0ι πλοιοκτήτες ή σε περίπτωση που το πλοίο ανήκει 
σε ημεδαπή ή αλλοδαπή εταιρεία οποιουδήποτε τύπου, 
οι μέτοχοι και οι εταίροι αυτής, απαλλάσσονται από 
κάθε είδους φόρο για το εισόδημα που προέρχεται από 
τα κέρδη της εκμετάλλευσης του πλοίου. 

Οι πιο πάνω απαλλάσσονται ακόμα από κάθε είδους 
φόρο για το εισόδημα από μερίσματα που προέρχο¬ 
νται από τους ιδρυτικούς τίτλους ή από μετοχές της 
πλοιοκτήτριας εταιρείας των οποίων είναι κομιστές ή 
για τις οποίες έχουν εγγράφει, είτε από οποιοδήποτε 
αντίστοιχο φόρο ο οποίος θα μπορούσε στο μέλλον 
να επιβληθεί. 

Οι υποχρεώσεις των παραπάνω ατόμων καλύπτονται 
από το φόρο που προβλέπεται για το πλοίο από τον 
προηγούμενο όρο. Ο φόρος αυτός καλύπτει ακόμα και 
την υπεραξία που είναι δυνατόν να προκύψει από την 
πώληση του πλοίου ή την ασφαλιστική αποζημίωση και 
η οποία μοιράζεται είτε σαν μέρισμα είτε σαν υπεραξία 
της μετοχής κατά τη διάλυση της εταιρείας, ή την υπε¬ 
ραξία που είναι δυνατό να προέλθει από την πώληση 
των μετοχών των πλοιοκτητών. 

Οι διανομές κερδών σε χρήμα ή σε είδος των συνιδι¬ 
οκτητών του πλοίου, σε περίπτωση συμπλοιοκτησίας, 
δεν υπόκεινται σε τέλος χαρτοσήμου. Η υποχρέωση 
αυτή καλύπτεται επίσης από το φόρο του προηγού¬ 
μενου όρου 11. 

Επίσης απαλλάσσεται από οποιοδήποτε τέλος χαρ¬ 
τοσήμου κάθε είδους λογοδοσία του διαχειριστού της 
συμπλοιοκτησίας προς αυτή. 

13. Σε περίπτωση εκποιήσεως ολοκλήρου ή ιδανικού 
μεριδίου του πλοίου σε ημεδαπά ή αλλοδαπά φυσικά 
ή νομικά πρόσωπα κατά τη διάρκεια της παραμονής 
του κάτω από Ελληνική σημαία, δεν επιβάλλονται οι 


σύμφωνα με το νόμο φόροι μεταβιβάσεως και τα τέλη 
χαρτοσήμου. 

Σε περίπτωση εισφοράς του πλοίου σε ναυτιλιακές 
εταιρείες, θα έχουν εφαρμογή οι διατάξεις της παρα¬ 
γράφου 3 του άρθρου 20 του ν. 2246/1952 περί απαλ¬ 
λαγής του πλοίου από οποιοδήποτε φόρο και τέλος, 
που διατηρήθηκαν σε ισχύ με το ν.δ. 3415/1955 (άρθρο 
4 παρ. 2). 

Σε περίπτωση κληρονομιάς που αφορά το πλοίο και 
αν αυτό διέπεται από τις διατάξεις του ν. 27/1975 «Περί 
φορολογίας πλοίων κ,λπ.», θα έχουν εφαρμογή οι δια¬ 
τάξεις της περ. γ' της παραγρ. I του άρθρου 29 αυτού 
του νόμου. 

14. Οι διατάξεις του άρθρου 5 του ν.δ. 4419/1964 «περί 
τροποποιήσεως και συμπληρώσεως των διατάξεων του 
ν. 1880/1951 «περί φορολογίας των πλοίων» εφαρμόζο¬ 
νται και για το πλοίο στο οποίο αναφέρεται αυτή η 
εγκριτική πράξη. 

Η πράξη θεωρήσεως, από την Ελληνική Προξενική 
Αρχή, που προβλέπεται σύμφωνα με το άρθρο 5 πα- 
ραγρ. 2 του ν.δ. 187/29.9.1973 περί Κώδικος Δημοσίου 
Ναυτικού Δικαίου, για τον τίτλο μεταβιβάσεως της κυ¬ 
ριότητας πλοίου που αγοράζεται στην αλλοδαπή, δεν 
είναι απαραίτητη για το πλοίο στο οποίο αναφέρεται 
αυτή η εγκριτική πράξη. 

15. Την ευθύνη καταβολής προς το ΙΚΑ των νόμιμων 
εισφορών για μισθωτούς που προσλαμβάνονται από 
τον εργολήπτη ή το εργοστάσιο το οποίο αναλαμ¬ 
βάνει επισκευές του πλοίου, φέρει ο εργολήπτης ή 
το εργοστάσιο αντίστοιχα, ενώ ο πλοιοκτήτης δεν 
έχει καμία ευθύνη απέναντι στο ΙΚΑ για τη μη εκ¬ 
πλήρωση των υποχρεώσεων του εργολήπτη ή του 
εργοστασίου. 

16. Η ναυτιλιακή εταιρεία που έχει συσταθεί ή ενδέχε¬ 
ται να συσταθεί για πλοίο οποιουδήποτε τύπου, επιτρέ¬ 
πεται να εκφράζει τα κεφάλαιά της σε λίρες Αγγλίας 
ή δολάρια ΗΠΑ, όπως επίσης και να τηρεί τα λογιστικά 
της βιβλία και να συντάσσει τους ισολογισμούς της 
στα ίδια ξένα νομίσματα. Οι μετοχές Ανώνυμης Ναυ¬ 
τιλιακής Εταιρείας που έχει συσταθεί ή πρόκειται να 
ιδρυθεί για το πλοίο πρέπει να είναι αποκλειστικά και 
μόνο ανώνυμες. Η ευχέρεια αυτή διατηρείται και στην 
περίπτωση εκείνη που θα επιβαλλόταν στο μέλλον με 
νόμο, η μετατροπή των πιο πάνω μετοχών των Ανωνύ¬ 
μων Εταιρειών σε ονομαστικές. Οι τίτλοι των μετοχών 
της Ανώνυμης Εταιρείας που έχει συσταθεί ή πρόκειται 
να συσταθεί για το πλοίο, επιτρέπεται να εξάγονται 
ελεύθερα στην αλλοδαπή προς πώληση ή για οποια¬ 
δήποτε άλλη αιτία, όπως επίσης και να εισάγονται από 
εκεί στην ημεδαπή. 

17. Σε αντίθεση προς τις διατάξεις που ισχύουν σήμε¬ 
ρα, ή προς τους νόμους που πρόκειται στο μέλλον να 
ισχύσουν, για την ανώνυμη εταιρεία στην οποία θα πε- 
ριέλθει η κυριότητα και εκμετάλλευση αυτού του πλοί¬ 
ου, εφαρμόζονται τα ακόλουθα, εάν γι 'αυτά υπάρχει 
αντίστοιχη πρόβλεψη στο Καταστατικό της Εταιρείας. 

Α'. Το Κεφάλαιο της εταιρείας, χωρίς να υπόκειται 
κατά το χρόνο της καταβολής του σε οποιαδήποτε 
δέσμευση και ενώ μπορεί ελεύθερα να εξαχθεί, μπορεί 
να καταβληθεί και στην αλλοδαπή σε κάποια αναγνω¬ 
ρισμένη Τράπεζα, στο όνομα της εταιρείας. 

Β'. Η εκτίμηση της αξίας του πλοίου ή μερίδιο επί 
του πλοίου σαν εταιρική εισφορά σε είδος πρέπει να 

συντελείται σε 15 μέρες το πολύ από την υποβολή της 
σχετική αιτήσεως. 

Γ'. Η Γενική Συνέλευση των μετόχων συνεδριάζει 
έγκαιρα και αποφασίζει για οποιοδήποτε θέμα της αρ- 
μοδιότητάς της, χωρίς να τηρηθούν οι διατυπώσεις που 
απαιτούνται για τη σύγκληση Γενικών Συνελεύσεων των 
διαφόρων εταιρειών, όπως πρόσκληση, δημοσίευση της 
προσκλήσεως, τοιχοκόλληση, κ.λπ., εφόσον παρευρίσκο- 
νται ή αντιπροσωπεύονται σ' αυτή όλοι οι μέτοχοι και 
δεν προβάλλουν αντίρρηση. Τέτοιου είδους (καθολικές) 
συνελεύσεις είναι δυνατό να συνέρχονται στην έδρα 
της εταιρείας, είτε οπουδήποτε αλλού, στην ημεδαπή 
ή στην αλλοδαπή. 

Αντίγραφο του πρακτικού αυτής της καθολικής συνε- 
λεύσεως που έχει υπογράφει από όλους τους μετόχους 
κατατίθεται μέσα σε 10 μέρες σε Συμβολαιογράφο ή'Ελ- 
ληνα Πρόξενο στην αλλοδαπή για να αποκτήσει βέβαιη 
χρονολογία και υποβάλλεται στο Υπουργείο Εθνικής 
Οικονομίας αφού κυρωθεί από το Συμβολαιογράφο ή 
τον Πρόξενο αντίγραφο αυτού που έχει κατατεθεί. 

Δ'. Το Διοικητικό Συμβούλιο της εταιρείας μπορεί να 
συνέρχεται στην έδρα της εταιρείας ή οπουδήποτε αλ¬ 
λού στην ημεδαπή ή στην αλλοδαπή, εάν παρευρίσκο- 
νται ή αντιπροσωπεύονται όλοι οι σύμβουλοι και δεν 
προβάλλουν αντίρρηση, συνέρχεται δε τουλάχιστο μια 
φορά κάθε ημερολογιακό εξάμηνο. 

Ε'. Οι εγγραφές των πράξεων της εταιρείας που γί¬ 
νονται στην αλλοδαπή επιτρέπεται να γίνονται στα λο¬ 
γιστικά βιβλία ύστερα από λεπτομερείς λογαριασμούς 
της διαχειρίσεως, που στέλνονται τουλάχιστο κάθε έξη 
μήνες και συνοδεύονται από τα δικαιολογητικά έγγρα¬ 
φα. 

Δικαιολογητικά και άλλα έγγραφα, που αφορούν 
πράξεις που έγιναν από την εταιρεία στην αλλοδαπή 
και εισέρχονται στην Ελλάδα, δεν υπόκεινται σε τέλος 
χαρτοσήμου. 

ΣΤ'. Ο ισολογισμός κατατίθεται, μέσα σε 20 μέρες 
από την έγκρισή του από τη Γενική Συνέλευση στο 
Υπουργείο Εθνικής Οικονομίας και στο Ν.Ε.Ε., από τα 
οποία οποιοσδήποτε μπορεί να λάβει γνώση ή και να 
πάρει αντίγραφο. 

Ζ'. Τα κέρδη της εταιρείας, επιτρέπεται, ύστερα από 
ομόφωνη απόφαση καθολικής Γ ενικής Συνελεύσεως, να 
διανέμονται ελεύθερα, χωρίς να ισχύει κανένας περιορι¬ 
σμός όσον αφορά τη διανομή υποχρεωτικού μερίσματος 
και το σχηματισμό αποθεματικών. 

Η'. Μετά τη διάλυση και την εκκαθάριση της εταιρεί¬ 
ας το καθαρό προϊόν της εκκαθαρίσεως που απομένει 
μετά την εκπλήρωση των υποχρεώσεων της εταιρείας 
προς τρίτους, διανέμεται κατ' αναλογία μεταξύ των 
μετόχων στο νόμισα που πραγματοποιήθηκε και τον 
τόπο που κατατέθηκε η εταιρική εισφορά, σύμφωνα με 
τις διατάξεις του άρθρου 13 του ν.δ. 2687/1953 και αυτής 
της εγκριτικής πράξεως. 

Θ'. Απαλλάσσονται από το φόρο συγκέντρωσης κε¬ 
φαλαίων ή από οποιοδήποτε τέλος χαρτοσήμου ή από 
τέλος ή από εισφορά υπέρ Νομικών Προσώπων ή τρίτων, 
τα συμβόλαια που συστήθηκε η εταιρεία, οι αποφάσεις 
με τις οποίες αυξήθηκε το κεφάλαιό της, οι τίτλοι των 
μετοχών, καθώς επίσης και οι εξοφλήσεις των μερισμά¬ 
των και της επιστροφής κεφαλαίου. 

Γ. Η Ανώνυμη εταιρεία που συνιστάται σύμφωνα με 
τα παραπάνω, πρέπει ν' αναφέρει υποχρεωτικά στην 


επωνυμία της τη φράση «ΕΙΔΙΚΗ ΑΝΩΝΥΜΟΣ ΝΑΥΤΙΛΙ¬ 
ΑΚΗ ΕΤΑΙΡΕΙΑ». 

Η εισαγωγή των μετοχών μιας τέτοιας εταιρείας στο 
χρηματιστήριο απαγορεύεται. 

ΙΑ'. Ανώνυμη εταιρεία που συνιστάται σύμφωνα με τα 
παραπάνω, επιτρέπεται να αποκτά, όχι μόνο το πλοίο 
στο οποίο αναφέρεται αυτή η εγκριτική πράξη, αλλά 
και οποιοδήποτε άλλο πλοίο διέπεται από εγκριτική 
πράξη που έχει εκδοθεί σύμφωνα με το άρθρο 13 του 
ν.δ. 2687/1953. 

ΙΒ'. Ο όρος αυτός δεν έχει εφαρμογή αν η εταιρεία 
ασκεί και άλλες εργασίες, εκτός από την εκμετάλλευση 
πλοίων. 

18. Το πλοίο επιτρέπεται να επιβαρύνεται και με προτι- 
μώμενες υποθήκες (ΡΒΕΡΕΒΒΕΩ ΜΟΒΤΘΑΘΕ8), σύμφωνα 
με τις διατάξεις του ν.δ. 3899/1958, υπέρ οποιουδήποτε 
ημεδαπού φυσικού ή νομικού προσώπου, (εταιρείας ή 
Τράπεζας) ή αλλοδαπού, που θα έχει 'την εθνικότητα 
ενός από τα κράτη που αναφέρονται στον όρο 4 πα- 
ραγρ. β' αυτού του όρου. 

19. Σε περίπτωση προτιμώμενης υποθήκης, όλα τα 
δικαιώματα του πλοιοκτήτη που πηγάζουν από το 
ν.δ.2687/1953, όπως αυτό ερμηνεύθηκε αυθεντικά με 
το ν.δ. 2928/1954 και από αυτή την εγκριτική πράξη, 
μπορούν να εκχωρηθούν σε οποιοδήποτε ενυπόθηκο 
δανειστή που έχει την ιθαγένεια ενός από τα κράτη 
που κατονομάζονται στον όρο 4. παρ. α'. ενώ εφαρμό¬ 
ζεται ανάλογα και η παραγρ. β του όρου αυτού. Αυτό 
δε γίνεται για περισσότερη ασφάλεια των δανείων ή 
πιστώσεων, ή άλλων υποχρεώσεων των ασφαλισμένων 
με την προτιμώμενη υποθήκη και με την προϋπόθεση ότι 
η εκχώρηση αυτή δεν θα απαλλάσσει τους πλοιοκτήτες 
από οποιαδήποτε από τις υποχρεώσεις τους που απορ¬ 
ρέουν από αυτή την απόφαση, ή με οποιοδήποτε άλλο 
τρόπο από την Ελληνική νομοθεσία, ούτε θα έχει σαν 
αποτέλεσμα την επιβολή αντίστοιχων τέτοιων υποχρε¬ 
ώσεων στους πιο πάνω ενυπόθηκους δανειστές. 

20. Α'. Εφόσον έχουν συναφθεί ή πρόκειται να συνα- 
φθούν δάνεια στην Ελλάδα από Οργανισμούς ή Τράπε¬ 
ζες για το πλοίο, με υποθήκη αυτού: 

(α) Απαγορεύεται η πώληση του πλοίου σε αλλοδα¬ 
πούς, μέχρι του χρόνου που έχει αρχικά προβλεφθεί για 
την εξόφληση του δανείου, έστω και αν αυτό εξοφληθεί 
τελείως σε προγενέστερο χρόνο. 

(β) Η ελεύθερη διάθεση του συναλλάγματος εξωτερι¬ 
κού από πώληση του πλοίου ή από ασφαλιστική απο¬ 
ζημίωση σύμφωνα με τον όρο 5, θα επιτρέπεται μόνο 
αφού εξοφληθεί ολόκληρο το δάνειο. 

(γ) Η καταβολή της αποζημιώσεως, σε περίπτωση επι- 
τάξεως του πλοίο, σε συνάλλαγμα Ν. Υόρκης ή Λονδίνου, 
σύμφωνα με τον όρο 24 θα γίνεται με την προϋπόθεση 
ότι θα έχει εξοφληθεί προηγουμένως ολόκληρο το δά¬ 
νειο, αλλιώς, μέρος αυτής θα μπορεί να καταβληθεί σε 
δραχμές στην Ελλάδα, σε αντιστοιχία με το μέρος του 
δανείου που δεν θα έχει ακόμα εξοφληθεί. 

(δ) Οι κάθε είδους φορολογικές απαλλαγές, οικονο¬ 
μικές και άλλες διευκολύνσεις, που παρέχονται μ 'αυτή 
την εγκριτική πράξη, θα εφαρμόζονται ανάλογα και θα 
περιορίζονται σε αντιστοιχία του μέρους του δανείου 
που δεν έχει εξοφληθεί, με την προϋπόθεση ότι η εξό¬ 
φληση του δανείου θα γίνεται με εισαγωγή ελεύθερου 
συναλλάγματος εξωτερικού. Σε αντίθετη περίπτωση 
οι διευκολύνσεις αυτές θα εφαρμόζονται μόνιμα κατά 

το ποσοστό της αξίας του πλοίου που καλύπτεται από 
κεφάλαια εξωτερικού. 

Ο περιορισμός που αναφέρεται πιο πάνω, έχει εφαρ¬ 
μογή μόνο στην περίπτωση κατά την οποία το δάνειο 
που δόθηκε ή που πρόκειται να δοθεί, υπερβαίνει ή θα 
υπερβεί το ένα τρίτο (1/3) της αξίας του πλοίου, και 

(ε) Η παράγραφος I του άρθρου 22 έχει την έννοια ότι 
πλεονεκτήματα που δίνονται μεταγενέστερα σε πλοία 
που εισάγονται εξ ολοκλήρου σαν κεφάλαια εξωτερικού, 
δεν θα μπορούν να επεκταθούν με βάση το άρθρο 10 
παρ. 2 του ν.δ. 2687/1953 και στα θέματα τα οποία ρυθ¬ 
μίζει αυτός ο όρος, παρά μόνο κατ' αναλογία που αντι¬ 
στοιχεί στο κεφάλαιο εξωτερικού που έχει διατεθεί. 

Β'. Διευκρινίζεται στο σημείο αυτό ότι αυτός ο όρος 
δεν θίγει, περιορίζει, αναστέλλει ή μεταβάλλει με οποιο- 
δήποτε τρόπο, τα δικαιώματα των προηγουμένων προ- 
τιμώμενων ενυπόθηκων δανειστών αυτού του πλοίου. 

21. Οποιοσδήποτε διαφορές ανακύπτουν από την 
εφαρμογή αυτής της εγκριτικής πράξεως ανάμεσα 
στους πλοιοκτήτες και στο Ελληνικό Δημόσιο ή ανά¬ 
μεσα σε κάποιο από τους ενυπόθηκους δανειστές και 
το Ελληνικό Δημόσιο, εκτός από την περίπτωση που 
προβλέπεται στην τελευταία παράγραφο αυτού του 
όρου (21), πρέπει να επιλύονται με τη μέθοδο της διαι¬ 
τησίας η οποία θα γίνεται ενώπιον δύο (2) διαιτητών 
έμπειρων και με ειδίκευση στα ναυτιλιακά θέματα. Από 
αυτούς, ο ένας πρέπει να ορίζεται από το Ελληνικό 
Δημόσιο και ο άλλος από τους πλοιοκτήτες ή τους 
ενυπόθηκους δανειστές αντίστοιχα, εφόσον η διαφορά 
που πρόκειται να κριθεί αφορά αυτούς. Σε περίπτωση 
κατά την οποία το ένα από τα μέρη που συμβάλλονται, 
αφού προσκληθεί από αυτόν που επισπεύδει τη διενέρ¬ 
γεια της διαιτησίας, αργήσει περισσότερο από τριάντα 
μέρες να προβεί στο διορισμό διαιτητού, ο διαιτητής 
διορίζεται από το Ναυτικό Επιμελητήριο της Ελλάδας, 
μετά από αίτηση αυτού που επισπεύδει. 

Σε περίπτωση διαφωνίας των διαιτητών ορίζεται από 
αυτούς επιδιαιτητής και σε διαφωνία των διαιτητών 
όσον αφορά τον επιδιαιτητή που πρέπει να διοριστεί, 
αυτός διορίζεται με αίτηση οποιοσδήποτε από τα ενδι¬ 
αφερόμενο μέρη από τον Άρειο Πάγο από τα μέλη του 
δικαστηρίου αυτού. Το ίδιο εφαρμόζεται και σε κάθε 
περίπτωση κατά την οποία ενδέχεται να μην εξευρί¬ 
σκεται κατάλληλος διαιτητής. 

Η απόφαση της διαιτησίας είναι τελεσίδικη, αμετά- 
κλητη και εκτελεστή, χωρίς να υπόκειται σε κανένα 
τακτικό ή έκτακτο ένδικο μέσο, ούτε σε οποιαδήποτε 
προσφυγή ή αίτηση ακυρώσεως ενώπιον των τακτικών 
ή των διοικητικών δικαστηρίων, εκτελείται δε χωρίς 
να είναι απαραίτητο να περιβληθεί με τον τύπο της 
εκτελέσεως. 

Δεν επιτρέπεται καμία αναστολή ή αναβολή εκτελέ¬ 
σεως της διαιτητικής αποφάσεως, ή της λοιπής δια¬ 
δικασίας. 

Παρά τις διατάξεις των προηγουμένων παραγράφων 
αυτού του όρου 21 καμία διαφορά που υπόκειται σε 
διαιτησία δυνάμει των παραγράφων που αναφέρονται 
πιο πάνω, δεν θα εισάγεται προς διαιτησία, ούτε θα 
διορίζεται διαιτητής για την ίδια διαφορά, χωρίς τη 
γραπτή συναίνεση του ενυπόθηκου δανειστή για το 
σκοπό αυτό και αν ακόμη θεωρηθεί ότι αυτός δεν έχει 
έννομο συμφέρον. 

22. Εάν σε κάποιο άλλο πλοίο της ίδιας κατηγορίας, 


που πρόκειται να νηολογηθεί στην Ελληνική σημαία 
με βάση το ν.δ. 2687/1953 παραχωρηθούν πιο ευνοϊκοί 
όροι από αυτούς που περιέχονται σ' αυτή την εγκριτική 
απόφαση, οι ίδιοι πιο ευνοϊκοί όροι θα επεκτείνονται και 
σ' αυτή την εγκριτική απόφαση μετά τη συμπλήρωσή 
της και θα ισχύουν και στο πλοίο αυτό. 

Η επέκταση μπορεί να είναι ολική ή μερική κατά την 
απόλυτη κρίση των πλοιοκτητών, εφόσον οι ίδιοι το 
ζητήσουν και συναινούν οι ενυπόθηκοι δανειστές, εφό¬ 
σον υπάρχουν, ή αν το ζητήσουν οι τελευταίοι κατά την 
απόλυτη κρίση τους. 

Οι πλοιοκτήτες επιφυλάσσουν στους εαυτούς τους 
το δικαίωμα, να ζητήσουν με νεώτερη αίτησή τους, να 
καθοριστούν και άλλες απαλλαγές ή διευκολύνσεις, 
οι οποίες εφόσον γίνουν αποδεκτές, θα χορηγηθούν 
με τροποποίηση ή συμπλήρωση, ανάλογα με αυτή την 
πράξη. Καμιά συμπλήρωση ή τροποποίηση αυτής της 
πράξεως πάντως δεν είναι δυνατή, χωρίς την συγκατά¬ 
θεση των ενυπόθηκων δανειστών, εάν τυχόν υπάρχουν 
τέτοιοι δανειστές. 

23. Το πλοίο απαλλάσσεται από οποιαδήποτε επίταξη 
εκτός από τις περιπτώσεις πολέμου ή γενικής επιστρα- 
τεύσεως, κατά τις οποίες αναστέλλεται η ισχύς του 
όρου 4 αυτής της εγκριτικής πράξεως. 

24. Η αποζημίωση που οφείλεται κατά την επίταξη του 
πλοίου, σύμφωνα με τον προηγούμενο όρο 23, προκα¬ 
ταβάλλεται στην αρχή κάθε μήνα σε συνάλλαγμα Νέας 
Υόρκης ή Λονδίνου με επιλογή των πλοιοκτητών. 

Το ποσό της αποζημιώσεως καθορίζεται τουλάχιστον 
ίσο με τις αποζημιώσεις που καταβάλλονται από την 
Κυβέρνηση των Ηνωμένων Πολιτειών Αμερικής για την 
ίδια αιτία, ως προς τα πλοία όμοιου τύπου, ηλικίας, κα¬ 
τασκευής και χωρητικότητας που φέρουν Αμερικανική 
σημαία. Αν δεν υπάρχουν πλοία με Αμερικανική σημαία 
που έχουν επιταχθεί από τις Ηνωμένες Πολιτείες της 
Αμερικής, η αποζημίωση που καταβάλλεται κατά τον 
τρόπο που προαναφέρθηκε, δεν μπορεί πάντως να είναι 
κατώτερη από αυτή που καταβάλλεται από τη Βρε¬ 
τανική Κυβέρνηση σε πλοία με Βρετανική σημαία που 
έχουν επιταχθεί. 

25. Αυτή η εγκριτική πράξη ισχύει και στην περίπτωση 
κατά την οποία η κυριότητα του πλοίου περιέλθει σε 
άλλο ημεδαπό φυσικό ή νομικό πρόσωπο ή αλλοδαπό 
νομικό πρόσωπο που έχει την ιθαγένεια ενός από τα 
κράτη που κατονομάζονται στον όρο 4 και το οποίο 
καλύπτει, τουλάχιστο κατά πλειοψηφία, Ελληνικά συμ¬ 
φέροντα. Για την ενέργεια της μεταβολής στο νηολόγιο, 
η οποία αφορά τη μεταβίβαση της κυριότητας του πλοί¬ 
ου στο οποίο αναφέρεται αυτή η εγκριτική πράξη, σε 
αλλοδαπό νομικό πρόσωπο που έχει την ιθαγένεια ενός 
από τα κράτη που κατονομάζονται στον όρο 4 αυτής 
της πράξεως, απαιτείται προηγουμένως ο διορισμός 
εκπροσώπου στην Ελλάδα, όπως ορίζεται στον όρο 4 
αυτής της πράξεως, από αλλοδαπό νομικό πρόσωπο 
στο οποίο περιέρχεται η κυριότητα του πλοίου, όπως 
επίσης και η υποβολή στοιχείων ότι το αλλοδαπό αυτό 
νομικό πρόσωπο καλύπτει τουλάχιστο κατά πλειοψηφία 
Ελληνικά συμφέροντα. 

Διευκρινίζεται εδώ, ότι αν το πλοίο βαρύνεται με υπο¬ 
θήκη, σε περίπτωση δικαιοπραξίας που αποσκοπεί στην 
εκποίησή του έχει εφαρμογή το άρθρο 202 του ΚΙΝΔ 
που κυρώθηκε με το νόμο 3816/1958. 

Σε περίπτωση όμως κατά την οποία, η πλοιοκτήτρια 

εταιρεία, στο όνομα της οποίας εγκρίνεται μ' αυτή την 
πράξη, η νηολόγηση του πλοίου ή το παραπάνω αλ¬ 
λοδαπό νομικό πρόσωπο, στο οποίο ενδεχόμενα θα 
περιερχόταν μεταγενέστερα η κυριότητα του πλοίου, 
πάψει κατά τις πληροφορίες της Διοικήσεως και κατά 
την ελεύθερη κρίση της, να καλύπτει τουλάχιστο κατά 
πλειοψηφία Ελληνικά συμφέροντα ή θεωρηθεί ότι η πα¬ 
ραμονή του πλοίου στην Ελληνική σημαία στο μέλλον 
δεν συμβάλλει στην ανάπτυξη της εθνικής μας παρα¬ 
γωγής, αυτή η πράξη παύει να ισχύει και το πλοίο δι¬ 
αγράφεται αμέσως από το Ελληνικό νηολόγιο, εφόσον 
είναι ελεύθερο από υποθήκη. Σε αντίθετη περίπτωση 
αυτή η πράξη παύει να ισχύει και το πλοίο διαγράφεται 
από το Ελληνικό νηολόγιο, μόλις συμπληρωθεί εξάμηνη 
προθεσμία από την έκδοση της σχετικής διαταγής δια 
τη διαγραφή του πλοίου, από το Ελληνικό νηολόγιο. Η 
προθεσμία αυτή, σε περίπτωση που υπάρχει στην Ελ¬ 
λάδα αντίκλητος των μέχρι της ημέρας που εκδίδεται η 
διαταγή της διαγραφής ενυποθήκων δανειστών, αρχίζει 
από την έγγραφη ειδοποίησή του από την αρμόδια Ελ¬ 
ληνική αρχή του λιμένος στον οποίο είναι νηολογημένο 
το πλοίο. 

Η διαγραφή του πλοίου με τον πιο πάνω τρόπο, δεν 
δημιουργεί καμία αξίωση ή απαίτηση της πλοιοκτήτριας 
εταιρείας κατά του Ελληνικού Δημοσίου. 

Σε περίπτωση που η κυριότητα του πλοίου θα περι¬ 
ερχόταν ύστερα από αναγκαστικό πλειστηριασμό σε 
ενυπόθηκο δανειστή του πλοίου αλλοδαπό φυσικό ή 
νομικό πρόσωπο σαν υπερθεματιστή, όταν αυτό δεν 
καλύπτει κατά πλειοψηφία Ελληνικά συμφέροντα, τότε 
με αίτησή του ο τελευταίος μπορεί να διατηρήσει την 
Ελληνική σημαία για 6 μήνες από τον πλειστηριασμό, 
με τους ακόλουθους όρους που βαρύνουν τον υπερ- 
θεματιστή: 

α.Ότι αυτός θα ικανοποιήσει όλες τις απαιτήσεις του 
Δημοσίου, των ασφαλιστικών Ταμείων Ε.ν. που εισπράτ- 
τονται δια του ναυτολογίου, καθώς επίσης και του Ο.Τ.Ε., 
οι οποίες έχουν καταστεί απαιτητές μέχρι την ημέρα 
του πλειστηριασμού και έχουν αποσβεστεί συνεπεία 
αυτού, χωρίς να έχουν ικανοποιηθεί για οποιοδήποτε 
λόγο από το εκπλειστηρίασμα. 

β. Ότι θα προκαταβάλλει το φόρο που αναλογεί στο 
εξάμηνο, κατά το ν. 27/1975 ή άλλο παρόμοιο νόμο που 
ισχύει. 

γ. Ότι θα προκαταβάλλει τις εισφορές που εισπράτ- 
τονται από το ναυτολόγιο για το ίδιο εξάμηνο, υπέρ 
των Ασφαλιστικών Ταμείων Ε.Ν. Κατά τη διάρκεια της 
διατηρήσεως της Ελληνικής σημαίας από το πλοίο που 
πλειστηριάσθηκε για ένα εξάμηνο μετά τον πλειστηρι- 
ασμό, σύμφωνα με την προθεσμία που αναφέρεται πιο 
πάνω, ο υπερθεματιστής και κύριος του πλοίου έχει το 
δικαίωμα να το πωλήσει σε φυσικά ή νομικά πρόσωπα 
που έχουν υπηκοότητα ή εθνικότητα ενός από τα Κράτη 
που κατονομάζονται στον όρο 4 αυτής της εγκριτικής 
πράξεως, διατηρώντας την Ελληνική σημαία του πλοίου 
μέχρις ότου παρέλθει το εξάμηνο. 

Σε περίπτωση εκποιήσεως του σκάφους σε φυσικά 
ή νομικά πρόσωπα άλλης υπηκοότητας ή εθνικότητας, 
το πλοίο διαγράφεται από το Ελληνικό νηολόγιο ταυ¬ 
τόχρονα με την εκποίηση αυτή. 

Στο πιο πάνω πλοίο είναι δυνατή η εγγραφή υποθήκης 
κατά την διάρκεια του ίδιου εξαμήνου. 

Σε περίπτωση πωλήσεως ή υποθηκεύσεως του πλοίου 


μέσα στο πιο πάνω εξάμηνο, ο νηολόγος του λιμένος νη- 
ολογήσεως ειδοποιεί χωρίς καθυστέρηση με συστημένο 
έγγραφο τους ενδιαφερομένους, αγοραστές ή ενυπό¬ 
θηκους δανειστές για το ειδικό καθεστώς του πλοίου, 
δηλαδή για τη διαγραφή του πλοίου από το Ελληνικό 
Νηολόγιο, μετά την εκπνοή αυτού του χρόνου. Επίσης η 
διαγραφή του πλοίου σύμφωνα με τα προηγούμενα δεν 
δημιουργεί καμία αξίωση ή απαίτηση της πλοιοκτήτριας 
εταιρείας κατά του Ελληνικού Δημοσίου. 

26. Κατά την εκτέλεση ταξιδιών αναψυχής που έχουν 
διάρκεια μεγαλύτερη από 24 ώρες επιτρέπεται, μετά 
από άδεια του Υ.Ε.Ν., η διεξαγωγή στο πλοίο τυχερών 
παιχνιδιών. Τα είδη των παιχνιδιών, οι όροι και οι προ¬ 
ϋποθέσεις διεξαγωγής τους, θα αναγράφονται στην 
άδεια αυτή. Απαγορεύεται να συμμετέχουν στα παιχνί¬ 
δια αυτά Έλληνες υπήκοοι και μέλη του πληρώματος 
του πλοίου. Η άδεια αυτή μπορεί να ανακαλείται και να 
τροποποιείται οποιαδήποτε στιγμή. 

27. Κατά την εκτέλεση ταξιδιών αναψυχής διάρκειας 
μεγαλύτερης από 24 ώρες επιτρέπεται η διενέργεια 
σκοποβολής, μετά από άδεια του ΥΕΝ, η διάρκεια της 
οποίας θα είναι ετήσια και οι όροι και οι προϋποθέσεις 
διεξαγωγής της θα αναγράφονται στην άδεια αυτή. 

28. Για το πλοίο της παρούσης απόφασης ισχύουν οι 
απαλλαγές του άρθρου 27 του ν. 2859/2000 (ΦΕΚ 248 
Α72000). 

Η ισχύς αυτής της εγκριτικής απόφασης, που θα δη- 
μοσιευθεί στην Εφημερίδα της Κυβερνήσεως που θα 
κοινοποιηθεί για εκτέλεση, αρχίζει από της νηολογήσε- 
ως του πλοίου υπό Ελληνική σημαία ή της χορηγήσεως 
σε αυτό Προσωρινών Ναυτιλιακών Εγγράφων. 

Πειραιάς, 18 Ιανουάριου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΙ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΧΡ. ΦΩΛΙΑΣ - ΑΝΤ. ΜΠΕΣΑΣ ΜΑΝ. Κ. ΚΕΦΑΛΟΓΙΑΝΝΗΣ 
-♦- 

Αριθμ. Φ.Υ.: 3113.1.2950/2005 (2) 

Έγκριση των όρων από τους οποίους θα διέπεται όταν 
νηολογηθεί σύμφωνα με το ν.δ. 2687/1953, το ναυπη¬ 
γούμενο στα ναυπηγεία της Κορέας «ϋΑΕ\Λ/ΟΌ 3ΗΙΡ- 
ΒϋΙΙΈΐΙΝΟ & ΜΑΡΙΝΕ ΕΝΟΙΝΕΕΒΙΝΟ ΟΟ.ΙΌΌ.» δεξα¬ 
μενόπλοιο - υγραεριοφόρο (Ι_Ν<3) με ΗϋΙ_Ι_ Νο 2228 
που θα ονομασθεί κατά την νηολόγησή του «ΟΜΜ 
ΜΠΑΜΠ» (ϋΜΜ ΒΑΒ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Το άρθρο 13 του ν.δ. 2687/1953 «περί επενδύσεως και 
προστασίας Κεφαλαίων εξωτερικού «(ΦΕΚ 317 Α'/1953), 
σε συνδυασμό με τις παραγράφους 2 και 3 του άρθρου 
3 του ίδιου ν.δ/τος. 

β. Το ν.δ. 2928/1954 «περί αυθεντικής ερμηνείας του 
άρθρου 13 του ν.δ. 2687/1953» «περί επενδύσεως και προ¬ 
στασίας Κεφαλαίων εξωτερικού» (ΦΕΚ 163 Α71954). 

γ. Τις διατάξεις του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο 1 του π.δ. 63/2005 (ΦΕΚ 98 Α72005). 

δ. Τις ομόφωνες γνωμοδοτήσεις της Ολομέλειας του 
Νομικού Συμβουλίου του Κράτους με αριθμ. 513/7.5.1955 
και 967/22.9.1956. 

ε. Την υπ’ αριθμ. 37930/ΔΙΟΕ 1264/14.10.2005 Κοινή 
απόφαση του Πρωθυπουργού και Υπουργού Οικονο¬ 
μίας & Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432 
Β714.10.2005). 

στ. Την από 13.9.2005 αίτηση του Σταύρου Χατζη- 
γρηγόρη του Ξενοφώντα εκπροσώπου της εταιρείας 
«ΜΑΒΑΝ ΟΑ3 ΜΑΒΙΤΙΜΕ ΙΝΟ.» η οποία είναι εκπρόσωπος 
στην Ελλάδα της πλοιοκτήτριας εταιρείας με την επω¬ 
νυμία «3ΕΑ ΤΒΑϋΕ ΙΝΤΕΒΝΑΤΙΟΝΑΙ ΙΝΟ.» που εδρεύει 
στη Λιβερία με την οποία ζητεί όπως το ναυπηγούμενο 
στα ναυπηγεία της Κορέας «0ΑΕ\Λ/ΟΟ 3ΗΙΡΒΙΙΙΕΟΙΝΟ & 
ΜΑΒΙΝΕ ΕΝΟΙΝΕΕΒΙΝΘ ΟΟΙΤϋ.» δεξαμενόπλοιο - υγρα- 
εριοφόρο (ΙΝΟ) με Η1)ϋ_ Νο 2228 περίπου 97.496 κόρων 
ολικής χωρητικότητας και καθαρής 29.249 κόρων, νηο¬ 
λογηθεί με Ελληνική σημαία, σύμφωνα με τις διατάξεις 
του ν.δ. 2687/1953 «περί επενδύσεως και προστασίας 
Κεφαλαίων εξωτερικού» με το όνομα «ΟΜΜ ΜΠΑΜΠ» 
(ΙΙΜΜ ΒΑΒ). 

ζ. Την από 2.9.2005 δήλωση του Σταύρου Χατζηγρηγό- 
ρη του Ξενοφώντα εκπροσώπου της εταιρείας «ΜΑΒΑΝ 
<3Α3 ΜΑΒΙΤΙΜΕ ΙΝΟ.» η οποία είναι εκπρόσωπος της πιο 
πάνω πλοιοκτήτριας εταιρείας στην Ελλάδα, από την 
οποία προκύπτει ότι αυτή καλύπτει Ελληνικά συμφέρο¬ 
ντα κατά πλειοψηφία, αποφασίζουμε: 

Εγκρίνουμε όπως το ναυπηγούμενο στα ναυπηγεία 
της Κορέας «0ΑΕ\Λ/00 3ΗΙΡΒυΐΕϋΙΝ<3 & ΜΑΒΙΝΕ ΕΝ- 
ΟΙΝΕΕΒΙΝΘ ΟΟ.ΕΤΟ.» δεξαμενόπλοιο - υγραεριοφόρο 
(ΕΝΘ) με ΗΙΙΕΕ Νο 2228 που στην αίτηση των ενδιαφε¬ 
ρομένων αναφέρεται με τα στοιχεία που υπάρχουν στο 
σκεπτικό αυτής της αποφάσεως και που πρόκειται να 
νηολογηθεί με το όνομα «ΟΜΜ ΜΠΑΜΠ» (ΙΙΜΜ ΒΑΒ) ή 
αν χορηγήθηκαν προσωρινά ναυτιλιακά έγγραφα από 
την έκδοση αυτών και την ύψωση της Ελληνικής Σημαίας 
διέπεται από τις διατάξεις των Ελληνικών νόμων που 
ισχύουν σε κάθε περίπτωση όπως αυτές συμπληρώνο¬ 
νται και τροποποιούνται από τους πιο κάτω όρους. Το 
πλοίο θα ανήκει στην εταιρεία με την επωνυμία «3ΕΑ 
ΤΒΑϋΕ ΙΝΤΕΒΝΑΤΙΟΝΑΕ ΙΝΟ.» με έδρα τη Λιβερία και 
η οποία καλύπτει σύμφωνα με τη δήλωση του Σταύ¬ 
ρου Χατζηγρηγόρη του Ξενοφώντα εκπροσώπου της 
εταιρείας «ΜΑΒΑΝ ΘΑ3 ΜΑΒΙΤΙΜΕ ΙΝΟ.», η οποία είναι 
εκπρόσωπος στην Ελλάδα της πλοιοκτήτριας εταιρείας 
που αναφέρεται στο σκεπτικό αυτής της αποφάσεως, 
Ελληνικά συμφέροντα, σε ποσοστό περισσότερο από 
το μισό του Κεφαλαίου της. 

Οι όροι αυτοί θα έχουν εφαρμογή σε όλη τη διάρκεια 
της παραμονής του πλοίου υπό Ελληνική σημαία, χωρίς 
να λαμβάνεται υπόψη κάθε άλλη αντίθετη διάταξη που 
υπάρχει στη νομοθεσία που ισχύει, ενώ το πλοίο θα 
θεωρείται σαν κεφάλαιο εξωτερικού σύμφωνα με την 
έννοια του ν.δ. 2687/1953 «περί επενδύσεως και προστα¬ 
σίας κεφαλαίων εξωτερικού». 

1. Οι πλοιοκτήτες έχουν το δικαίωμα να αλλάζουν τη 
σημαία του πλοίου, να πωλούν, υποθηκεύουν και ναυλώ¬ 
νουν ελεύθερα αυτό, χωρίς καμιά άδεια ή έγκριση από 
οποιαδήποτε Ελληνική Αρχή, σε αλλοδαπούς, φυσικά ή 
νομικά πρόσωπα. 

Η διαγραφή του πλοίου από τα Ελληνικά νηολόγια, 
με το σκοπό της αλλαγής της σημαίας του γίνεται αυ¬ 
τόματα, μόλις το δηλώσουν με έγγραφό τους οι πλοιο¬ 
κτήτες και συναινέσουν για το σκοπό αυτό με έγγραφό 
τους οι ενυπόθηκοι δανειστές, εάν υπάρχουν τέτοιοι, 


προς το Υπουργείο Εμπορικής Ναυτιλίας ή οποιαδήποτε 
Ελληνική έμμισθη Προξενική ή Λιμενική Αρχή στο εξω¬ 
τερικό, εφόσον α) με τη δήλωση υποβάλλονται πιστο¬ 
ποιητικά των αρμοδίων Ελληνικών Υπηρεσιών, από τα 
οποία πιστοποιείται η εξόφληση, μέχρι της ημερομηνίας 
της γραπτής δηλώσεως, των φόρων που βαρύνουν το 
πλοίο ή οφείλονται από αυτό, των τηλεπικοινωνιακών 
τελών γενικά και απαιτήσεων του ΟΤΕ που βαρύνουν 
το ίδιο το πλοίο καθώς επίσης και των εισφορών που 
οφείλονται μέχρι της ίδιας αυτής ημερομηνίας προς 
τα Ασφαλιστικά Ιδρύματα Ε.Ν. ή β) αντί των πιο πάνω 
πιστοποιητικών η δήλωση αυτή θα συνοδεύεται από 
εγγυητική επιστολή για ποσό λιρών Αγγλίας, ενενήντα 
χιλιάδων (Γ 90.000) ή το ισότιμό τους σε δολάρια Η.Π.Α. 
μιας Τράπεζας της Αγγλίας ή των Ηνωμένων Πολιτει¬ 
ών της Αμερικής. Σε αυτή την περίπτωση οι Ελληνικές 
Υπηρεσίες είναι υποχρεωμένες να διαγράφουν το πλοίο 
από τα Ελληνικά νηολόγια, ο δε Λιμενάρχης του λιμα¬ 
νιού που νηολογήθηκε το πλοίο ή οποιαδήποτε Ελληνι¬ 
κή Έμμισθη Προξενική ή Λιμενική Αρχή στο εξωτερικό, 
υποχρεούται να χορηγήσει πιστοποιητικό από το οποίο 
να φαίνεται η διαγραφή του πλοίου από τα Ελληνικά 
νηολόγια. Πάντως για την εκκαθάριση και εξόφληση 
των πιο πάνω οφειλών του πλοίου που υπάρχουν κατά 
το χρόνο της αλλαγής της σημαίας του, της εκούσιας 
ή αναγκαστικής εκποιήσεώς του, σε ημεδαπούς ή αλ¬ 
λοδαπούς ή της βυθίσεώς του υπεύθυνος θα είναι εξ 
ολοκλήρου, αφού παραιτηθεί από το ευεργέτημα της 
διζήσεως και ο εγγυητής στην Ελλάδα των πλοιοκτητών. 
Οι τελευταίοι είναι υποχρεωμένοι να γνωστοποιήσουν 
το ονοματεπώνυμο και τη διεύθυνση κατοικίας του εγ- 
γυητού στα Υπουργεία Οικονομίας & Οικονομικών και 
Εμπορικής Ναυτιλίας καθώς και στο ΝΑΤ και να ενη¬ 
μερώσουν αυτά σε περίπτωση αντικαταστάσεώς του. 
Το ποσό της εγγυητικής επιστολής που αναφέρεται 
πιο πάνω υπόκειται σε αναπροσαρμογή σύμφωνα με 
την απόφαση του ΥΕΝ που ισχύει κατά το χρόνο της 
διαγραφής του πλοίου από τα Ελληνικά νηολόγια και 
με την οποία καθορίζεται το ύψος των εγγυητικών επι¬ 
στολών για τα πλοία που έχουν νηολογηθεί σύμφωνα 
με τις διατάξεις του ν.δ. 2687/1953. 

2. Οι πλοιοκτήτες έχουν το δικαίωμα να διαθέτουν 
ελεύθερα το συνάλλαγμα εξωτερικού, από τη διαχείριση 
ή πώληση του πλοίου ή από ασφαλιστική αποζημίωση 
που μπορεί να απαιτηθεί εξ αιτίας ατυχήματος ή από 
οποιαδήποτε άλλη αιτία, ή από δάνειο με υποθήκη του 
πλοίου και δεν είναι υποχρεωμένοι να εισάγουν στην 
Ελλάδα τα ποσά του ξένου συναλλάγματος που ει- 
σπράττονται κατ’ αυτό τον τρόπο, εκτός αν το πλοίο 
αποκτήθηκε ολικά ή μερικά με κρατικό συνάλλαγμα ή 
με δραχμές. 

Στην τελευταία αυτή περίπτωση οι πλοιοκτήτες 
είναι υποχρεωμένοι στην εισαγωγή του αντίστοιχου 
συναλλάγματος, είτε λόγω εκποιήσεώς ή καταστρο¬ 
φής (ασφαλιστική αποζημίωση), είτε λόγω αλλαγής της 
σημαίας του πλοίου. 

Τα ίδια δικαιώματα έχουν και οι ενυπόθηκοι δανειστές 
σε ξένο συνάλλαγμα η δε Τράπεζα της Ελλάδας είναι 
υποχρεωμένη να επιτρέψει την εξαγωγή στην αλλοδαπή 
κάθε ποσού συναλλάγματος που θα οφείλεται σ’ αυτούς 
με την ιδιότητά τους σαν ενυπόθηκων δανειστών του 
πλοίου ή θα περιέρχεται σ’ αυτούς από οποιαδήποτε αι¬ 
τία με την ιδιότητά τους των ενυπόθηκων δανειστών. 

Εξαίρεση ισχύει στην περίπτωση που το πλοίο έχει 
αποκτηθεί από τη χορήγηση δανείου σε δραχμές. 

3. Η διαχείριση και διάθεση όλων γενικά των εσόδων 
και των κερδών του πλοίου διενεργείται ελεύθερα και 
δεν υπόκειται σε κανένα περιορισμό από τους Ελληνι¬ 
κούς νόμους. 

4. Το πλοίο απαλλάσσεται από κάθε επίταξη, με μόνη 
εξαίρεση την περίπτωση γενικότερης διεθνούς συρ- 
ράξεως, στην οποία θα έχουν εμπλακεί οι Μεγάλες 
Δυνάμεις και η Ελλάδα. Στην περίπτωση αυτή η επίταξη 
του πλοίου δεν θα ενεργείται πριν από την επίσημη 
κήρυξη πολέμου από την Ελλάδα, με την προϋπόθεση 
ότι όλα αυτά επιτρέπονται από τις επίσημες διεθνείς 
υποχρεώσεις που έχει τυχόν αναλάβει η Ελλάδα. 

5. Η αποζημίωση που οφείλεται σε περίπτωση επι- 
τάξεως του πλοίου, σύμφωνα με όσα ορίζονται στον 
προηγούμενο όρο αριθ. 4, προκαταβάλλεται στην αρχή 
κάθε μήνα σε συνάλλαγμα επί Νέας Υόρκης ή επί Λον¬ 
δίνου, κατόπιν επιλογής των πλοιοκτητών και μετά από 
συναίνεση των τυχόν ενυπόθηκων δανειστών. Το ποσό 
της αποζημιώσεως καθορίζεται τουλάχιστο ίσο με τις 
αποζημιώσεις που καταβάλλονται από την Κυβέρνηση 
των Ηνωμένων Πολιτειών Αμερικής για την αυτή αιτία, 
και για πλοία ίδιου τύπου, ηλικίας, κατασκευής και χω¬ 
ρητικότητας, που έχουν την Αμερικανική Σημαία. Αν 
δεν υπάρχουν πλοία με Αμερικανική σημαία που έχουν 
επιταχθεί από τις Ηνωμένες Πολιτείες, η αποζημίωση 
που καταβάλλεται κατά τον πιο πάνω τρόπο δεν μπορεί 
να είναι κατώτερη από αυτή που καταβάλλεται από την 
Βρετανική Κυβέρνηση σε πλοία που έχουν επιταχθεί και 
τα οποία φέρουν Βρετανική σημαία. Η διαχείριση του 
πλοίου κατά τον χρόνο της επιτάξεως θα ενεργείται 
από τους πλοιοκτήτες και τους αντιπροσώπους που 
ορίζονται από αυτούς, χωρίς όμως αυτοί να αναμει¬ 
γνύονται στον τρόπο διαθέσεως και χρησιμοποιήσεως 
γενικά του πλοίου. 

6. Η ασφάλιση του πλοίου θα ενεργείται ελεύθερα 
από τον πλοιοκτήτη, ακόμη και όταν το πλοίο είναι 
επιτεταγμένο από την Ελληνική Κυβέρνηση, έστω και 
αν οριζόταν διαφορετικά με μεταγενέστερο νόμο. Ειδι¬ 
κότερα η ασφάλιση του πλοίου κατά κινδύνων Πολέμου 
σε περίπτωση πολέμου όπου είναι αναμεμειγμένο το 
Βορειοατλαντικό Σύμφωνο, εφόσον το πλοίο εμπίπτει 
στην ασφαλιστική κάλυψη που παρέχεται για περίπτωση 
πολέμου και ανεξάρτητα από κάθε συμπληρωματική 
ασφάλιση κατά κινδύνων πολέμου, που θα μπορεί να 
ενεργείται ελεύθερα από τον πλοιοκτήτη και κατά την 
κρίση του, στην ελεύθερη ασφαλιστική αγορά, θα ενερ- 
γείται στα πλαίσια του Βορειοατλαντικού Συμφώνου. 
Η ασφάλιση αυτή στα πλαίσια του Βορειοατλαντικού 
Συμφώνου θα ενεργείται αποκλειστικά από την Ανώ¬ 
νυμη Εταιρεία με επωνυμία «ΕΛΛΗΝΙΚΑΙ ΝΑΥΤΙΛΙΑΚΑΙ 
ΑΣΦΑΛΙΣΕΙΣ ΚΑΤΑ ΚΙΝΔΥΝΩΝ ΠΟΛΕΜΟΥ Α.Ε» με έδρα 
τον Πειραιά. 

Σ’ αυτή την περίπτωση θα ισχύουν αμετάκλητα για το 
πλοίο αυτό οι όροι της από 1.9.1976 Συμβάσεως μεταξύ 
του Ελληνικού Δημοσίου και της Ανώνυμης Εταιρείας 
που αναφέρεται πιο πάνω. Ταυτόχρονα όμως θα δια¬ 
τηρούν την ισχύ τους για την ίδια Εταιρεία οι διατά¬ 
ξεις των νόμων 551/1970 «περί Ιδιωτικής Επιχειρήσεως 
Ασφαλίσεως Πλοίων και Αεροσκαφών» του ν.δ. 400/1970 
«περί Ιδιωτικής Ασφαλίσεως» και του ν.δ. 2190/1920 «Περί 
Ανωνύμων Εταιρειών», όπως τροποποιήθηκε και συμπλη¬ 


ρώθηκε από το ν.δ. 4237/1962, εκτός από τις διατάξεις 
τους που αναφέρονται στο φόρο εισοδήματος και αφού 
ληφθεί υπόψη ότι η πιστή τήρηση της πιο πάνω Συμβά¬ 
σεως και η λειτουργία της πιο πάνω Ελληνικής Ασφαλι¬ 
στικής Εταιρείας κάτω από ένα καθορισμένο νομοθετικό 
καθεστώς, αφορά το συμφέρον του πλοίου. 

7. Δεν επιτρέπεται η κατάσχεση του πλοίου για οποιο- 
δήποτε λόγο και αιτία από το Ελληνικό Δημόσιο ή από 
Νομικό Πρόσωπο Δημοσίου Δικαίου, εκτός από την πε¬ 
ρίπτωση οφειλών των πλοιοκτητών που προέρχονται 
από το ίδιο το πλοίο. 

8. Η σύνθεση πληρώματος του πλοίου ολικής χω¬ 
ρητικότητας 97.496 κόρων το οποίο φέρει μηχανή 
ατμοστροβίλων 36.800 ΒΗΡ και είναι εφοδιασμένο με 
πλήρως αυτοματοποιημένες συσκευές και μηχανήματα 
και χαρακτηρισμένο από τον παρακολουθούντα αυτό 
νηογνώμονα με το οικείο σύμβολο αυτοματισμού ότι 
έχει τη δυνατότητα λειτουργίας του μηχανοστασίου του 
πλήρως ανεπάνδρωτου επί 24ώρου βάσεως καθορίζεται 
ως ακολούθως: 

Πλοίαρχος ένας (1) - Υποπλοίαρχος ένας (1) - Ανθυπο¬ 
πλοίαρχοι δύο (2) - Δόκιμος Πλοίαρχος ένας (1) - Ναύ¬ 
κληρος ένας (1) - Ναύτες τέσσερις (4) - Μηχανικός Αλφα 
ένας (1) - Μηχανικός Βήτα ένας (1) - Μηχανικός Γάμα 
ένας (1) - Ηλεκτρολόγος ή Δόκιμος Μηχανικός ένας (1) 
-Καθαριστής ένας (1) - Μάγειρος ένας (1) - Θαλαμηπόλος 
ένας (1) - Σύνολο δεκαεπτά (17). 

Αν από σημείωμα του ΓΕΝΕ προκύπτει ότι δεν προ- 
σφέρεται προσοντούχος Ανθυποπλοίαρχος τότε στη 
θέση του δευτέρου Ανθυποπλοιάρχου ναυτολογείται 
Δόκιμος Πλοίαρχος. 

Αν από σημείωμα του ΓΕΝΕ προκύπτει ότι δεν προ- 
σφέρεται προσοντούχος Θαλαμηπόλος, ναυτολογείται 
βοηθός Θαλαμηπόλου. 

Στην πιο πάνω σύνθεση προστίθεται ένας (1) αντλιω- 
ρός η πρόσληψη του οποίου δεν είναι υποχρεωτική όταν 
το πλοίο έχει Κεντρικό Σταθμό Φορτοεκφορτώσεως 
(ΘΕΝΤΒΑϋΖΕΘ ΘΑΒΘΟ ΘΟΝΤΒΟί ΒΟΟΜ). 

Σε περίπτωση που το πλοίο παύσει να είναι χαρακτη¬ 
ρισμένο και να λειτουργεί ως πλήρως αυτοματοποιημένο 
η σύνθεση παύει να είναι η πιο πάνω καθοριζόμενη. 

Α.1. Κατά παρέκκλιση των οικείων διατάξεων, εκ της 
οργανικής συνθέσεως τουλάχιστον έξι (6) Αξιωματικοί, 
περιλαμβανομένου και του Πλοιάρχου, ο οποίος σε κάθε 
περίπτωση θα είναι'Ελληνας και τέσσερα (4) μέλη κατω¬ 
τέρου πληρώματος θα είναι'Ελληνες ναυτικοί αντιστοίχων 
ειδικοτήτων. Εκ των μελών του κατώτερου πληρώματος 
τρεις (3) θ’ ανήκουν στο Προσωπικό Καταστρώματος και 
ένα (1) στο Προσωπικό Γενικών Υπηρεσιών με πτυχίο Θα¬ 
λαμηπόλου ή Μαγείρου ανάλογα με τη θέση ναυτολογή- 
σεως. Τις πιο πάνω θέσεις δεν μπορεί να καταλαμβάνουν 
Δόκιμοι Αξιωματικοί ή σπουδαστές ΑΕΝ. 

2. Σε περίπτωση που διαπιστώνεται από την Αρχή 
ότι: 

α) Είναι δύσκολη η γρήγορη εξεύρεση κατάλληλων 
και ικανών Ελλήνων ναυτικών οι οποίοι να έχουν τα 
προσόντα που προβλέπονται από τις αντίστοιχες δι¬ 
ατάξεις ή 

β) Οι Έλληνες ναυτικοί που έχουν τα προσόντα και 
προσφέρονται για εργασία ζητούν όρους διαφορετι¬ 
κούς από αυτούς που καθορίζονται από τις Ελληνικές 
διατάξεις που ισχύουν, ιδιαίτερα σε σχέση με το μι¬ 
σθολόγιο, τότε ο προβλεπόμενος στην παράγραφο Α1 

ελάχιστος αριθμός Ελλήνων ναυτικών θα καλύπτεται, 
κατόπιν έγκρισής της, με Έλληνες ή αλλοδαπούς ναυ¬ 
τικούς των ειδικοτήτων που προβλέπονται στην ανα- 
φερόμενη παρ. Α1. 

Η διάρκεια της ναυτολόγησης των ανωτέρω αλλοδα¬ 
πών δεν μπορεί να είναι μικρότερη από έξι (6) μήνες και 
δύναται να παραταθεί εφόσον εξακολουθούν να υπάρ¬ 
χουν οι προϋποθέσεις των ανωτέρω εδαφίων α ή β. 

Με έγκριση της Αρχής οι περιορισμοί των εδαφίων 
(α) και (β) μπορεί να μην εφαρμόζονται εάν τούτο επι¬ 
βάλλεται από τα γενικότερα ναυτιλιακά συμφέροντα 
της χώρας. 

3. α. Επιπλέον των ανωτέρω, θα ναυτολογείται ένας 
τουλάχιστον σπουδαστής ΑΕΝ (Πλοίαρχος ή Μηχανικός) 
εφόσον προσφέρονται. 

β. Ο πλοιοκτήτης μπορεί, μετά από έγκριση της Αρ¬ 
χής, να εξαντλεί την πιο πάνω υποχρέωσή του με τη 
ναυτολόγηση ενός επιπλέον σπουδαστή ΑΕΝ σε άλλο 
πλοίο, υπό Ελληνική σημαία, της αυτής διαχειρίσεως. 
Στη περίπτωση αυτή θα εισπράττονται εισφορές από 
το ΝΑΤ, για τον σπουδαστή ΑΕΝ (Πλοίαρχο ή Μηχανικό) 
από κάθε πλοίο χωριστά και δεν μπορεί να θεωρηθεί 
ως παράβαση των υποχρεώσεων του πλοίου, σύμφωνα 
με τον παρόντα όρο και να υποχρεωθεί ο πλοιοκτήτης 
να καταβάλλει εισφορές στο ΝΑΤ και τα λοιπά Ταμεία 
για το σύνολο της οργανικής συνθέσεως. 

4. Η θέση του Δοκίμου Πλοιάρχου ή Μηχανικού που 
προβλέπεται στην οργανική σύνθεση του πλοίου θα 
καταλαμβάνεται από Έλληνα Δόκιμο Πλοίαρχο ή Μη¬ 
χανικό που μπορεί να είναι και σπουδαστής ΑΕΝ της 
Β' εκπαιδευτικής περιόδου. Στην περίπτωση αυτή ικα¬ 
νοποιείται η απαίτηση της παραγράφου Α3α. Όταν δεν 
προσφέρονται Έλληνες η πιο πάνω θέση καλύπτεται 
από αλλοδαπούς. 

5. α) Κατά παρέκκλιση των διατάξεων της παραγρά¬ 
φου Β2 και εφόσον τηρούνται τ’ αναφερόμενα στις 
παραγράφους Α1, Α2, Α3, Α4, οι πλοιοκτήτες είναι υπο¬ 
χρεωμένοι να καταβάλλουν στο ΝΑΤ, υπέρ ΝΑΤ, ΤΠΑΕΝ, 
ΤΠΚΠΕΝ, ΚΕΑΝ, ΕΛΟΕΝ, με βάση την ισχύουσα κάθε 
φορά Ελληνική Συλλογική Σύμβαση τη δική τους τακτι¬ 
κή εισφορά, όπου αυτή προβλέπεται, καθώς επίσης και 
την τακτική εισφορά των Ελλήνων ναυτικών που είναι 
ναυτολογημένοι στο πλοίο, υπό την επιφύλαξη της πα¬ 
ραγράφου Α3β, καθώς επίσης και για τους αλλοδαπούς 
ναυτικούς που έχουν ναυτολογηθεί σε θέσεις Ελλήνων 
που προβλέπονται από την παράγραφο Α1 και βάσει 
της διαδικασίας της παραγράφου Α2. 

β) Κατά παρέκκλιση των διατάξεων της παρ. Β2 και 
εφ’ όσον υπηρετούν στο πλοίο περισσότεροι Έλληνες 
ναυτικοί από όσους ορίζονται στην παρ. Α1 συμπεριλαμ¬ 
βανομένων όλων των αξιωματικών και των πρωτοετών 
και δευτεροετών σπουδαστών, τότε οι πλοιοκτήτες είναι 
υποχρεωμένοι να καταβάλλουν στο ΝΑΤ, υπέρ ΝΑΤ, 
ΤΠΑΕΝ, ΤΠΚΠΕΝ, ΚΕΑΝ, ΕΛΟΕΝ, με βάση την ισχύουσα 
κάθε φορά Ελληνική Συλλογική Σύμβαση τη δική τους 
τακτική εισφορά, όπου αυτή προβλέπεται, καθώς επίσης 
και την τακτική εισφορά των Ελλήνων ναυτικών που 
είναι ναυτολογημένοι στο πλοίο, υπό την επιφύλαξη 
της παραγράφου Α3β. 

γ) Εφόσον συντρέχουν οι προϋποθέσεις της παρα¬ 
γράφου Α2 α ή β δικαιολογείται παρέκκλιση εφαρμογής 
των διαλαμβανομένων στις παραγράφους Α1, Α2, Α3, 
για ένα (1) μόνο ναυτικό, πλην του πλοιάρχου, η οποία 


παρέκκλιση δεν μπορεί να υπερβαίνει συνολικά το ένα 
έκτο (1/6) του χρόνου ισχύος εκάστου ναυτολογίου και 
όχι παραπάνω από τριάντα (30) ημέρες. Στην περίπτωση 
αυτή θα εφαρμόζονται επίσης τα προβλεπόμενα από 
το εδάφιο (α) αυτής της παραγράφου. 

δ) Κατά την αντικατάσταση του ναυτολογίου και προ- 
κειμένου να εφαρμοσθούν τα προβλεπόμενα στο εδάφιο 
(5α), η πλοιοκτήτρια εταιρεία καταθέτει δήλωση στο 
ΝΑΤ ότι έχουν τηρηθεί τα προβλεπόμενα στις παρα¬ 
γράφους Α1, Α2, Α3, Α4, και Α5 (γ). 

Επίσης κατά την αντικατάσταση του ναυτολογίου και 
προκειμένου να εφαρμοσθούν τα προβλεπόμενα στο 
εδάφιο (5β) η πλοιοκτήτρια εταιρεία καταθέτει δήλω¬ 
ση στο ΝΑΤ ότι έχουν τηρηθεί τα προβλεπόμενα στις 
παραγράφους Α3 και Α4. 

6. Ο Υπουργός Εμπορικής Ναυτιλίας μπορεί με Από¬ 
φασή του να ανακαλέσει την παρούσα παράγραφο Α 
του όρου 8 για το συγκεκριμένο πλοίο, εάν διαπιστω¬ 
θεί ότι παραβιάζονται οι όροι και οι προϋποθέσεις που 
καθορίζονται σ’ αυτή. 

Β.1. Επιτρέπεται η ναυτολόγηση αλλοδαπών ναυτικών 
πέρα από την οργανική σύνθεση του πληρώματος του 
πλοίου, χωρίς υποχρέωση καταβολής από αυτούς ή 
τους πλοιοκτήτες εισφορών προς το ΝΑΤ, το ΤΠΑΕΝ, 
το ΤΠΚΠΕΝ, το ΚΕΑΝ και τον ΕΛΟΕΝ. 

2. Οι πλοιοκτήτες είναι υποχρεωμένοι να καταβάλλουν 
στο ΝΑΤ με βάση την ισχύουσα κάθε φορά Ελληνική 
Συλλογική Σύμβαση τη δική τους τακτική εισφορά, κα¬ 
θώς επίσης και την τακτική εισφορά των ναυτικών για 
το σύνολο της οργανικής συνθέσεως πληρώματος του 
πλοίου, περιλαμβανομένων και των ναυτολογημένων 
αλλοδαπών ναυτικών. 

3. Διευκρινίζεται ότι σε περίπτωση που ο πλοιοκτήτης 
υποχρεωθεί να καταβάλλει εισφορές για το σύνολο της 
οργανικής συνθέσεως συνεπεία μη εντάξεώς του στην 
παράγραφο Α5α, Α5β ή μη συμμορφώσεώς του με την 
παράγραφο Α5γ, τότε στις οφειλόμενες εισφορές θα 
συνυπολογίζονται και οι εισφορές που κατεβλήθησαν ή 
οφείλονται για τους ναυτολογημένουςΈλληνες ή αλλο¬ 
δαπούς ναυτικούς. Η υποχρέωση αυτή αφορά μόνο το 
χρονικό διάστημα μη συμμορφώσεώς του πλοιοκτήτη 
προς τις παραγράφους Α1, Α2, Α3, Α4, Α5γ. 

Γ.1. Χωρίς να θίγεται η εφαρμογή των απαιτήσεων του 
όρου αυτού, επιτρέπεται η κατ’ εξαίρεση ναυτολόγηση 
Ελλήνων ή αλλοδαπών ναυτικών που δεν κατέχουν το 
αποδεικτικό ναυτικής ικανότητας που προβλέπεται για 
την θέση την οποία θα καλύψουν, μετά από έγκριση 
Λιμενικής ή Ελληνικής Προξενικής Αρχής, για χρονικό 
διάστημα και υπό τους όρους και τις προϋποθέσεις που 
καθορίζονται από τη Δ.Σ 3ΤΟ\Λ/ και τις σχετικές για την 
εφαρμογή της διατάξεις της εσωτερικής νομοθεσίας. 

2. ΣτουςΈλληνες ναυτικούς που είναι ναυτολογημένοι 
σύμφωνα με την παράγραφο Γ1 καταβάλλεται ο μισθός 
που προβλέπεται από την αντίστοιχη Συλλογική Σύμ¬ 
βαση, για τη θέση στην οποία είναι ναυτολογημένοι. Η 
απόλυση όσων έχουν ναυτολογηθεί σύμφωνα με την 
παράγραφο Γ1 λόγω αντικαταστάσεώς τους με προσο- 
ντούχουςΈλληνες ναυτικούς συνεπεία λήξεως του χρό¬ 
νου για τον οποίο χορηγήθηκε η έγκριση, δεν αποτελεί 
καταγγελία της συμβάσεως από τον Πλοίαρχο, οι δε 
ναυτικοί που απολύονται για το λόγο αυτό δικαιούνται 
μόνο τα έξοδα παλιννοστήσεως. 

Δ.1. Ο καταβαλλόμενος στους κατά τον παρόντα όρο 

8 ναυτολογούμενους αλλοδαπούς μισθός και λοιπές 
αποδοχές είναι αντίστοιχες της θέσεως και ειδικότητας 
για την οποία ναυτολογούνται ή είχαν ναυτολογηθεί, 
άσχετα από τα τυχόν ατομικά τους προσόντα και κα¬ 
θορίζονται κατά παρέκκλιση κάθε αντίθετης διατάξεως 
Ελληνικών νόμων ή Συλλογικών Συμβάσεων, από τις 
Συλλογικές Συμβάσεις Εργασίας του τόπου προελεύ- 
σεως του ναυτικού ή από αντίστοιχες διατάξεις της 
Χώρας αυτής ή από συμφωνίες που συνάπτονται ή είχαν 
συναφθεί ή θα συναφθούν από οποιαδήποτε Ελληνική 
επαγγελματική οργάνωση πλοιοκτητών ή μεμονωμένων 
πλοιοκτητών ή διαχειριστών επιχειρήσεων πλοιοκτητών 
και της συνδικαλιστικής οργανώσεως του αλλοδαπού 
ναυτικού ή της δημόσιας Αρχής της Χώρας του. Το 
αυτό ισχύει για την ατομική σύμβαση που υπογράφεται 
μεταξύ του αλλοδαπού ναυτικού και του πλοιοκτήτη ή 
του πλοιάρχου ή του διαχειριστή ή του εκπροσώπου ή 
του πράκτορα του πλοίου. Ο μισθός και οι αποδοχές δεν 
μπορεί να είναι κατώτερες από αυτές που κάθε φορά 
ισχύουν στη Χώρα προελεύσεως του αλλοδαπού ναυτι¬ 
κού. Για τους αλλοδαπούς που έχουν ήδη ναυτολογηθεί 
στο πλοίο, η ισχύς αυτής της παραγράφου αρχίζει από 
τη νηολόγησή του υπό Ελληνική σημαία ή της χορηγή- 
σεως σ’ αυτό προσωρινών ναυτιλιακών εγγράφων. 

2. Κάθε έλλειψη όρου για την αμοιβή και εργασία του 
αλλοδαπού ναυτικού συμπληρώνεται από τη νομοθεσία 
της Χώρας προελεύσεώς του. 

Οι αλλοδαποί ναυτικοί δεν βαρύνονται με εισφορές 
για το ΝΑΤ ή για οποιοδήποτε άλλο Ελληνικό Ασφαλι¬ 
στικό Ταμείο και δεν αποκτούν δικαίωμα ασφαλιστικής 
καλύψεως ή άλλης παροχής από τα Ταμεία αυτά. 

Υπό την επιφύλαξη της παραγράφου Α5α, ο πλοιο¬ 
κτήτης δεν βαρύνεται με εισφορές προς οποιοδήποτε 
Ελληνικό Ασφαλιστικό Ταμείο, ούτε με άλλης μορφής 
ασφαλιστική ή κοινωνική επιβάρυνση για τη χρησιμο¬ 
ποίηση των αλλοδαπών ναυτικών. 

Ε. Εάν το πλοίο βρίσκεται σε αργία ή παροπλισμό, 
οι εισφορές προς το ΝΑΤ υπολογίζονται μόνο επί του 
ναυτολογημένου πληρώματος για όσο χρόνο διαρκεί η 
σύμβαση ναυτολογήσεως κάθε ναυτικού. 

Το πλοίο, για τον υπολογισμό των εισφορών του ΝΑΤ, 
θεωρείται ότι βρίσκεται σε αργία ή παροπλισμό εφόσον 
παραμένει περισσότερο από είκοσι (20) ημέρες ακινη- 
τοποιημένο έχοντας διακόψει τους πλόες του. Μετά τη 
συμπλήρωση του χρόνου αυτού, η αργία ή ο παροπλι¬ 
σμός θεωρούνται ότι άρχισαν από την πρώτη ημέρα 
της ακινητοποιήσεώς του. 

Μετακινήσεις με εντολή ή με άδεια της Λιμενικής Αρ¬ 
χής σε άλλο αγκυροβόλιο, δεν διακόπτουν την αργία 
ή τον παροπλισμό. 

ΣΤ. Γ ια τα υπόλοιπα θέματα εφαρμόζονται οι διατάξεις 
περί συνθέσεως πληρωμάτων των Ελληνικών εμπορι¬ 
κών πλοίων που ισχύουν κάθε φορά, εφόσον αυτές δεν 
έρχονται σε αντίθεση και με κάποιο άλλο όρο αυτής 
της εγκριτικής πράξεως. 

Ζ. Όταν οι συνθήκες προσφοράς και ζητήσεως ναυτι¬ 
κής εργασίας το απαιτούν, η Αρχή δύναται να καθιστά 
υποχρεωτική τη διάνυση στη ξηρά της άδειας, κατηγορί¬ 
ας ή ειδικότητας Ελλήνων ναυτικών που υπηρετούν στο 
πλοίο, μετά την απόλυσή τους. Η άδεια υπολογίζεται 
σύμφωνα με τις ισχύουσες Συλλογικές Συμβάσεις ερ¬ 
γασίας και χορηγείται το αργότερο με τη συμπλήρωση 
ενδεκάμισι μηνών συνεχούς υπηρεσίας στο πλοίο. 


9. Οι αποδείξεις εισπράξεων των εισφορών πλοιοκτη¬ 
τών και πληρωμάτων υπέρ των ασφαλιστικών ιδρυμάτων 
Εμπορικού Ναυτικού, απαλλάσσονται από οποιοδήποτε 
τέλος χαρτοσήμου. 

10. Οι προδιαγραφές του σκάφους και των μηχανών 
καθώς και η αρχική και οι υπόλοιπες περιοδικές ή συ¬ 
μπληρωματικές επιθεωρήσεις θεωρούνται ότι έχουν 
ενεργηθεί νόμιμα, εφόσον διενεργήθηκαν από οποιο- 
δήποτε από τους αλλοδαπούς νηογνώμονες ΕΕΟΥϋ’δ 
ΒΕΘΙ5ΤΕΒ ΟΡ 5ΗΙΡΡΙΝΟ, ΒΙΙΒΕΑυ Ν/ΕΒΙΤΑ5, ΑΜΕΒΙΟΑΝ 
ΒΙΙΒΕΑϋ ΟΡ 3ΗΙΡΡΙΝΘ, ΘΕΒΜΑΝΙ30ΗΕΒ ΙΕΟΥΟ’3, 
ΝΙΡΡΟΝ ΚΑΙϋΙ ΚΥΟΚΑΙ, ϋΕΤ ΝΟΒ5ΚΕ Ν/ΕΒΙΤΑ5, ΒΕΟΙ3ΤΒΟ 
ΙΤΑΕΙΑΝΟ ΝΑΝ/ΑΕΕ, ΚΟΒΕΑΝ ΒΕΘΙ3ΤΕΒ ΟΡ 5ΗΙΡΡΙΝΘ 
καθώς και από τον Ελληνικό Νηογνώμονα Α.Ε. Ο τελευ¬ 
ταίος εφαρμόζει τις διατάξεις της αντίστοιχης Διεθνούς 
Συμβάσεως που ισχύει κάθε φορά και που έχει κυρωθεί 
από την Ελλάδα. Το πλοίο είναι εφοδιασμένο με σχετικό 
πιστοποιητικό του νηογνώμονα που έχει εκδοθεί ύστε¬ 
ρα από σχετική εντολή της Ελληνικής Κυβερνήσεως. 
Ο χρόνος που διενεργούνται οι επιθεωρήσεις αυτές 
καθορίζεται με απευθείας συνεννόηση μεταξύ των πλοι¬ 
οκτητών και του αντίστοιχου νηογνώμονα, μέσα πάντως 
στα χρονικά όρια που προβλέπονται από τις συναφείς 
διεθνείς συμβάσεις. 

Ότι έχει σχέση με τις επισκευές του πλοίου αναγνω¬ 
ρίζεται από τις Ελληνικές Αρχές, εφόσον οι επισκευές 
ενεργούνται κάτω από την επίβλεψη των πιο πάνω Νη¬ 
ογνωμόνων. Οι προδιαγραφές (5ΡΕΟΙΡΙΟΑΤΙΟΝ5) των 
ενδιαιτημάτων του πλοίου μπορούν να γίνουν απο¬ 
δεκτές εφόσον είναι σύμφωνες με τους Κανονισμούς 
του ΕΕΟΥΟ’3 ΒΕΟΙ3ΤΕΒ ΟΡ 5ΗΙΡΡΙΝΘ ή του ΑΜΕΒΙΟΑΝ 
ΒΙΙΒΕΑΙΙ ΟΡ 3ΗΙΡΡΙΝΟ, αφού προσκομισθεί σχετικό 
πιστοποιητικό, το οποίο πρέπει να φυλάσσεται στο 
πλοίο. 

11. Οι καταμετρήσεις που ενεργήθηκαν στο πλοίο, από 
τις αρμόδιες Κρατικές Αρχές ή τους Νηογνώμονες, για 
τους οποίους προβλέπει ο προηγούμενος όρος, μετά 
από εξουσιοδότηση αυτών των Αρχών, με βάση κανονι¬ 
σμούς καταμετρήσεως όμοιους προς τους Ελληνικούς 
ή ειδικούς αλλοδαπούς κανονισμούς (Διώρυγας Σουέζ 
κλπ), θεωρούνται ισχυρές και έγκυρες, εφόσον μετά 
τη πραγματοποίησή τους δεν έγιναν μετασκευές ή επι¬ 
σκευές που να αλλάζουν τη χωρητικότητα του πλοίου. 
Σ’ αυτή την περίπτωση το πλοίο δεν υποβάλλεται σε 
νέα καταμέτρηση, η δε αρμόδια Ελληνική Αρχή εκδίδει 
το ανάλογο πιστοποιητικό καταμετρήσεως, με βάση τα 
στοιχεία του αντίστοιχου αλλοδαπού πιστοποιητικού. 

12. Όσον αφορά τη φορολογία του πλοίου θα εφαρμό¬ 
ζονται καθ’ όλην την διάρκειαν της παραμονής του στην 
Ελληνική Σημαία οι διατάξεις του ν. 27/1975 οι οποίες 
αποτελούν ενιαίο σύνολο με τους όρους της παρούσης 
με τις πιο κάτω όμως αλλαγές. 

Α'. Ο φόρος για το πλοίο αυτό και μέχρι την 31.12.2007 
θα υπολογίζεται με βάση όσα ορίζονταν στην §1 του 
αρ.6 του ν. 27/1975 κατά τον πρώτο χρόνο της ισχύος 
του, με περαιτέρω μείωση κατά 40% των αντιστοίχων 
συντελεστών ανά κόρον ολικής χωρητικότητος. Κατά τη 
διάρκεια της πιο πάνω περιόδου δεν θα έχει εφαρμογή 
η § 4 του αρ. 6 του ν. 27/1975. Μετά την 31.12.2007 για 
την εφαρμογή του β’ εδαφίου της § 4 του αρ. 6 τα ποσά 
φόρων ανά κόρον ολικής χωρητικότητος θα υπολογί¬ 
ζονται επί των ποσών που θα έχουν προκύψει κατόπιν 
της πιο πάνω μείωσης. 

Β'. 0 φόρος που αναλογεί στο πλοίο σύμφωνα με τον 
ανωτέρω όρο 12Α μειούται κατά ποσοστό 50% για την 
κλίμακα χωρητικότητας από 40.001 έως 80.000 κοχ και 
κατά ποσοστό 75% για την κλίμακα χωρητικότητας από 
80.001 κοχ και άνω. 

V. Το πλοίο το οποίο νηολογείται βάσει αυτής της 
πράξεως, απολαμβάνει των απαλλαγών ή μειώσεων εκ 
του φόρου που προβλέπονται στην παράγρ. 1 εδάφ. γ’ 
του άρθρου 7 του νόμου 27/1975, έστω και αν προϋπήρξε 
υπό ελληνική σημαία. 

Δ'. Εάν το πλοίο προμηθεύεται εφόδια σε ελληνικά 
λιμάνια, εκτός από πετρέλαιο και λιπαντικά, η δαπάνη 
αγοράς των οποίων υπερβαίνει τα 30.000 δολλάρια 
ΗΠΑ ετησίως και καλύπτεται με την εισαγωγή ξένου 
συναλλάγματος, απαλλάσσεται από φόρο σύμφωνα με 
τα κατωτέρω κλιμάκια: 

Για δαπάνες έως 60.000 δολλάρια ποσοστό απαλ¬ 
λαγής 10%. 

Από 60.001 έως 100.000 δολλάρια ποσοστό απαλλα¬ 
γής 15%. 

Από 100.001 έως 150.000 δολλάρια ποσοστό απαλ¬ 
λαγής 20%. 

Το ποσοστό υπολογίζεται επί της δαπάνης και αφαι- 
ρείται από τον αναλογούντα φόρο. 

Η απαλλαγή εκ του φόρου αρχίζει από τον επόμενο 
χρόνο που πραγματοποιήθηκε η προμήθεια και ισχύ¬ 
ει ανεξάρτητα από τις απαλλαγές του άρθρου 7 του 
ν.27/1975. 

Η πραγματοποίηση της δαπάνης θα αποδεικνύεται 
με βάση τα στοιχεία που καθορίζονται από τις διατά¬ 
ξεις του Κώδικα Φορολογικών Στοιχείων και βεβαίωση 
Τράπεζας που λειτουργεί στην Ελλάδα με την οποία θα 
βεβαιώνεται ότι η δαπάνη αυτή καλύφθηκε με εισαγωγή 
συναλλάγματος μη υποχρεωτικώς εκχωρητέου. 

13. Οι πλοιοκτήτες ή σε περίπτωση που το πλοίο ανή¬ 
κει σε ημεδαπή ή αλλοδαπή εταιρεία οποιουδήποτε 
τύπου, οι μέτοχοι και οι εταίροι αυτής, απαλλάσονται 
από κάθε είδους φόρο για το εισόδημα που προέρχεται 
από τα κέρδη της εκμεταλλεύσεως του πλοίου. Οι πιο 
πάνω απαλλάσσονται ακόμη από κάθε είδους φόρο για 
το εισόδημα από μερίσματα που προέρχονται από τους 
ιδρυτικούς τίτλους ή από μετοχές της πλοιοκτήτριας 
εταιρείας των οποίων είναι κομιστές ή για τις οποί¬ 
ες έχουν εγγράφει, είτε από οποιοδήποτε αντίστοιχο 
φόρο ο οποίος θα μπορούσε στο μέλλον να επιβληθεί. 
Οι υποχρεώσεις των παραπάνω ατόμων καλύπτονται 
από το φόρο που προβλέπεται για το πλοίο από τον 
προηγούμενο όρο. Ο φόρος αυτός καλύπτει ακόμα και 
την υπεραξία που είναι δυνατόν να προκύψει από την 
πώληση του πλοίου ή την ασφαλιστική αποζημίωση και 
η οποία μοιράζεται είτε σαν μέρισμα είτε σαν υπεραξία 
της μετοχής κατά τη διάλυση της εταιρείας, ή την υπε¬ 
ραξία που είναι δυνατό να προέλθει από την πώληση 
των μετοχών των πλοιοκτητών. 

Οι διανομές κερδών σε χρήμα ή σε είδος των συνιδιο¬ 
κτητών του πλοίου, σε περίπτωση συμπλοιοκτησίας, δεν 
υπόκεινται σε τέλος χαρτοσήμου. Η υποχρέωση αυτή 
καλύπτεται επίσης από το φόρο του προηγούμενου 
όρου 12. Επίσης απαλλάσσεται από οποιοδήποτε τέλος 
χαρτοσήμου κάθε είδους λογοδοσία του διαχειριστού 
της συμπλοιοκτησίας προς αυτή. 

14. Σε περίπτωση εκποιήσεως ολοκλήρου ή ιδανικού 
μεριδίου του πλοίου σε ημεδαπά ή αλλοδαπά φυσικά 


ή νομικά πρόσωπα κατά τη διάρκεια της παραμονής 
του κάτω από Ελληνική σημαία, δεν επιβάλλονται οι 
σύμφωνα με το νόμο φόροι μεταβιβάσεως και τα τέλη 
χαρτοσήμου. 

Σε περίπτωση εισφοράς του πλοίου σε ναυτιλιακές 
εταιρείες, θα έχουν εφαρμογή οι διατάξεις της παρα¬ 
γράφου 3 του άρθρου 20 του ν. 2246/1952 περί απαλ¬ 
λαγής του πλοίου από οποιοδήποτε φόρο και τέλος, 
που διατηρήθηκαν σε ισχύ με το ν.δ. 3415/1955 (άρθρο 
4 παρ. 2). 

Σε περίπτωση κληρονομιάς που αφορά το πλοίο και 
αν αυτό διέπεται από τις διατάξεις του ν. 27/1975 «περί 
φορολογίας πλοίων κ,λπ.», θα έχουν εφαρμογή οι δια¬ 
τάξεις της περ. γ’ της παραγρ. I του άρθρου 29 αυτού 
του νόμου. 

15. Οι διατάξεις του άρθρου 5 του ν.δ. 4419/1964 «περί 
τροποποιήσεως και συμπληρώσεως των διατάξεων του 
ν. 1880/1951 «περί φορολογίας των πλοίων» εφαρμόζο¬ 
νται και για το πλοίο στο οποίο αναφέρεται αυτή η 
εγκριτική πράξη. Η πράξη θεωρήσεως, από την Ελλη¬ 
νική Προξενική Αρχή, που προβλέπεται σύμφωνα με το 
άρθρο 5 παραγρ. 2 του ν.δ. 187/29.9.73 περί Κώδικος 
Δημοσίου Ναυτικού Δικαίου, για τον τίτλο μεταβιβάσεως 
της κυριότητας του πλοίου που αγοράζεται στην αλ¬ 
λοδαπή, δεν είναι απαραίτητη για το πλοίο στο οποίο 
αναφέρεται αυτή η εγκριτική πράξη. 

16. α. Το πλοίο μπορεί να περιέλθει σε Ειδική Ναυτική 
Επιχείρηση (Ε.Ν.Ε.) αποκλειστικός σκοπός της οποίας 
θα είναι η πλοιοκτησία τούτου ή άλλων πλοίων νηο¬ 
λογημένων κατά τις διατάξεις του ν.δ. 2687/1953, όπως 
ερμηνεύθηκε αυθεντικά με το ν.δ. 2928/1954 ως επίσης 
η απόκτηση μετοχών άλλων πλοιοκτητριών εταιρειών 
πλοίων νηολογημένων βάσει του ν.δ. 2687/1953. Η Ειδική 
Ναυτική Επιχείρηση αποτελεί Νομικό Πρόσωπο διεπόμε¬ 
νο από τους όρους της παρούσας εγκριτικής πράξεως 
και από τις διατάξεις του ν. 959/1979 στην έκταση που 
δεν τροποποιούνται με την παρούσα και κατά παρέκκλι¬ 
ση από κάθε σχετική διάταξη οποιουδήποτε νόμου. 

β. Για την σύσταση της επιχείρησης απαιτείται κατα¬ 
στατικό που θα συντάσσεται και θα υπογράφεται από 
Δικηγόρο, που ασκεί τα καθήκοντά του στην Περιφέρεια 
του Πρωτοδικείου, όπου η έδρα της. Στον δικηγόρο αυτό 
απαγορεύεται οποιαδήποτε συμμετοχή στην επιχείρηση 
ή στη διοίκησή της. 

Η Ειδική Ναυτική Επιχείρηση μπορεί να καταχωρη- 
θεί στο Μητρώο Ναυτικών Εταιρειών και πριν από την 
απόκτηση του πλοίου το οποίο αφορά αυτή η Εγκριτική 
Πράξη, υπό την προϋπόθεση ότι εντός εξαμήνου θα έχει 
αποκτήσει την κυριότητα του πλοίου. Του εξαμήνου 
παρερχομένου απράκτου η Ειδική Ναυτική Επιχείρηση, 
θεωρείται αυτοδικαίως λυθείσα. 

γ. Εκτός από το όνομα του συστήσαντος την Ειδική 
Ναυτική Επιχείρηση δικηγόρου και του αντικλήτου αυ¬ 
τής, δεν απαιτείται να κατονομάζονται στο καταστατικό 
τα πρόσωπα που ζήτησαν τη σύστασή της ή που θα 
μετέχουν στην Επιχείρηση ή ανέλαβαν να καλύψουν το 
κεφάλαιό της ή θα αποτελόσουν το πρώτο της Διοικη¬ 
τικό Συμβούλιο. 

δ. Δεν καταχωρίζεται στο Μητρώο Ναυτικών Εταιρει¬ 
ών η Ειδική Ναυτική Επιχείρηση αν στο καταστατικό 
της, δεν ορίζεται το όνομα του αντικλήτου (που μπορεί 
να είναι ο ίδιος με τον συστήσαντα αυτήν) και δεν συ¬ 
νοδεύεται με δήλωση αποδοχής του διορισμού του. Ο 

αντίκλητος στον οποίο πρέπει να αποστέλλονται ή να 
κοινοποιούνται τα προς την Επιχείρηση απευθυνόμενα 
έγγραφα και δικόγραφα, πρέπει να έχει την επαγγελ¬ 
ματική του εγκατάσταση στην έδρα της Επιχείρησης. 
Αν παυσει να υπάρχει αντίκλητος διορίζεται από το 
Διοικητικό Συμβούλιο άλλος εντός μηνάς. Μέχρι και 
της ημέρας της καταχώρησης εις το Μητρώο Ναυτικών 
Εταιρειών του διορισμού και της αποδοχής του νέου 
αντικλήτου έγγραφα και δικόγραφα προς την Επιχείρη¬ 
ση αποστέλλονται και κοινοποιούνται στον γραμματέα 
του Πρωτοδικείου της έδρας της Επιχείρησης. 

Ουδεμία μεταβολή του προσώπου του αντικλήτου 
ισχύει προ της καταχωρήσεώς της στο Μητρώο Ναυ¬ 
τικών Εταιρειών. 

Οι διατάξεις του εδαφίου αυτού σε καμία περίπτω¬ 
ση δεν επηρεάζουν την εφαρμογή των διατάξεων του 
όρου 1 της απόφασης αυτής για το διορισμό φυσικού 
προσώπου ως εγγυητού της πλοιοκτήτριας Επιχείρησης 
στην Ελλάδα, ο οποίος θα ευθύνεται για την εξόφληση 
των οφειλών του πλοίου προς το Δημόσιο, Ν.Π.Δ.Δ. ή 
επιχειρήσεις κοινής ωφελείας. 

ε. Η διάρκεια της Ειδικής Ναυτικής Επιχείρησης μπορεί 
να είναι και αορίστου χρόνου. Η διάρκειά της σε καμία 
περίπτωση δεν επεκτείνεται πέραν της πενταετίας από 
την ημέρα που η Επιχείρηση παύει να έχει στην κυριό- 
τητά της πλοίο νηολογημένο κατά το ν.δ. 2687/1953. 

στ. Το Κεφάλαιο της εταιρείας εκφράζεται σε ξένο 
νόμισμα. 

ζ. Τις μετοχές της Ειδικής Ναυτικής Επιχείρησης 
μπορεί να αναλάβει, στο σύνολό τους, κατά τη σύστα¬ 
σή της ή να τις αποκτήσει μεταγενέστερα ένα μόνο 
πρόσωπο. Οι μετοχές μεταβιβάζονται ελεύθερα, εκτός 
των ονομαστικών για τις οποίες ισχύουν οι περιορισμοί 
που αναφέρονται στο άρθρο 7 του ν. 959/1979 και στο 
καταστατικό της εταιρείας. Το σύνολο των μετοχών 
της ΕΝΕ είναι δυνατόν να ανήκουν σε αλλοδαπό ή αλ¬ 
λοδαπά νομικά πρόσωπα με την προϋπόθεση ότι καθ’ 
ένα από αυτά ελέγχεται κατά πλειοψηφία από ελληνικά 
συμφέροντα. Για την μεταβίβαση των μετοχών της ΕΝΕ 
δεν απαιτείται η υποβολή οιασδήποτε δηλώσεως έστω 
και αρνητικής ούτε καταβάλλεται οποιοσδήποτε φόρος, 
τέλος ή εισφορά ή συναλλακτικό τέλος. 

η. Η γενική συνέλευση της Ειδικής Ναυτικής Επιχείρη¬ 
σης συνέρχεται είτε στην έδρα της Επιχείρησης είτε σε 
άλλο τόπο, εντός ή εκτός της Ελλάδος με τη διαδικασία 
που ορίζει ελευθέρως το καταστατικό. 

Εάν το καταστατικό δεν ορίζει τέτοια διαδικασία, ισχύ¬ 
ουν οι διατάξεις του ν. 959/1979, όπως τροποποιούνται 
με την παρούσα πράξη. 

θ. Μέχρις ότου γίνει η διανομή των τίτλων μετοχών εις 
τους μετόχους, ως μέτοχοι λογίζονται πριν ορισθεί το 
πρώτο Διοικητικό Συμβούλιο, οι εφοδιασμένοι με βεβαί¬ 
ωση του συντάξαντος το καταστατικό Δικηγόρου, μετά 
δε τον ορισμό Διοικητικού Συμβουλίου οι εφοδιασμένοι 
με βεβαίωση του Προέδρου, που προσυπογράφεται εις 
την περίπτωση αυτή και από τον Γραμματέα του Διοι¬ 
κητικού Συμβουλίου. 

ι. Το γνήσιο της υπογραφής του συντάξαντος το πιο 
πάνω Δικηγόρου και των Μελών του Διοικητικού Συμ¬ 
βουλίου και των μελών της Γ ενικής Συνελεύσεως των 
μετόχων, βεβαιώνει Δημόσια Αρχή, Δικηγόρος ή Συμ¬ 
βολαιογράφος. 

ια. Η καταχώρηση στο Μητρώον Ναυτικών Εταιρειών 


των εκάστοτε μελών του Διοικητικού Συμβουλίου και 
των προσώπων που εκπροσωπούν και δεσμεύουν την 
Ειδική Ναυτική Επιχείρηση είναι προαιρετική. Απαγορεύ¬ 
εται η παροχή εις τρίτους στοιχείων της Επιχείρησης 
που δεν είναι καταχωρημένα στο Μητρώο. 

ιβ. Το καταστατικό της Ειδικής Ναυτικής Επιχείρησης 
μπορεί να προβλέπει ότι: 

(1) Το μετοχικό κεφάλαιο της εταιρείας θα καταβάλ¬ 
λεται, κατά την σύσταση της Ειδικής Ναυτικής Επιχείρη¬ 
σης εν όλω ή εν μέρει ή και θα αυξάνεται απεριόριστα 
μόνο με απόφαση του Διοικητικού Συμβουλίου ή της 
Γενικής Συνελεύσεως και χωρίς να απαιτείται τροπο¬ 
ποίηση του καταστατικού. 

(2) Η απόκτηση από την Ειδική Ναυτική Επιχείρηση πε¬ 
ριουσιακών στοιχείων αξίας μεγαλύτερης από το μετο¬ 
χικό της κεφάλαιο θα τεκμαίρεται ως αύξηση τούτου. 

(3) Για την τροποποίηση όρου του καταστατικού που 
επιβάλλει περιορισμούς στις μεταβιβάσεις ονομαστικών 
μετοχών καθώς και στην κτήση μετοχών από αλλοδα¬ 
πούς κατά το άρθρο 10 παρ. 2 του ν. 959/1979, απαιτεί¬ 
ται πλειοψηφία τα 2/3 του καταβεβλημένου εταιρικού 
κεφαλαίου. 

(4) Η Ειδική Ναυτική Επιχείρηση με ομόφωνη απόφαση 
του Διοικητικού Συμβουλίου δύναται να εγγυάται δάνεια 
που παρέχονται σε άλλες πλοιοκτήτριες Εταιρείες ή 
διαχειρίστριες πλοίων ή Εταιρείες κεφαλαίου (ΗΟΙϋΙΝΘ 
ΟΟΜΡΑΝΙΕ8) για εξυπηρέτηση ναυτιλιακών σκοπών. 

ιγ. Στην επωνυμία του Νομικού Προσώπου που θα 
συσταθεί με τις διατάξεις του παρόντος προστίθενται 
υποχρεωτικά οι λέξεις «Ειδική Ναυτική Επιχείρηση» και 
αντίστοιχα τα αρχικά γράμματα Ε.Ν.Ε. 

ιδ. Η Ειδική Ναυτική Επιχείρηση τηρεί «βιβλίο εσόδων 
και εξόδων» στην ελληνική γλώσσα, σε οποιοδήποτε 
νόμισμα. Εάν η διαχείρηση του πλοίου έχει ανατεθεί 
σε άλλη επιχείρηση που έχει υπαχθεί στις διατάξεις 
του α.ν. 89/1967, του ν. 27/1975 και ν. 814/1978, η τήρηση 
του βιβλίου αυτού δεν απαιτείται. Η τήρηση άλλων λο¬ 
γιστικών βιβλίων, η σύνταξη ισολογισμού ή λογιστικών 
καταστάσεων δεν είναι υποχρεωτική. 

ιε.Όπου εις τον ν. 959/1979 αναφέρεται ποσοστό μετό¬ 
χων 1/20, δια την Ειδική Ναυτική Επιχείρηση το ποσοστό 
αυτό γίνεται 1/5 και όπου αναφέρεται προθεσμία 20 ή 
30 ημερών, η προθεσμία αυτή γίνεται 10 ημέρες. 

Όπου στο νόμο 959/1979 αναφέρεται η λέξη «σύμβα¬ 
ση», εις την περίπτωση της Ειδικής Ναυτικής Επιχείρη¬ 
σης, νοείται το καταστατικό της. 

17. Οι διατάξεις των άρθρων 15 έως και 19 του ν. 
2238/1994 «Κύρωση του Κώδικα Φορολογίας Εισοδή¬ 
ματος» όπως εκάστοτε ισχύουν, δεν έχουν εφαρμογή 
ως προς την σύσταση της Επιχείρησης που ιδρύεται 
με τις διατάξεις του πιο πάνω όρου, την αύξηση του 
μετοχικού κεφαλαίου της και την απόκτηση από αυτήν 
περιουσιακών στοιχείων που είναι απαραίτητα για την 
λειτουργία της. Η ίδρυση της Επιχείρησης ή και αύξηση 
του κεφαλαίου αυτής απαλλάσσεται από την υποχρέ¬ 
ωση καταβολής φόρου συγκεντρώσεως κεφαλαίου και 
οιουδήποτε άλλου τέλους ή εισφοράς υπέρ του Δημο¬ 
σίου ή Τρίτων. 

18. Την ευθύνη καταβολής προς το ΙΚΑ των νομίμων 
εισφορών για μισθωτούς που προσλαμβάνονται από 
τον εργολήπτη ή το εργοστάσιο το οποίο αναλαμβά¬ 
νει επισκευές του πλοίου, φέρει ο εργολήπτης ή το 
εργοστάσιο αντίστοιχα, ενώ ο πλοιοκτήτης δεν έχει 

καμία ευθύνη απέναντι στο ΙΚΑ για μη εκπλήρωση των 
υποχρεώσεων του εργολήπτη ή του εργοστασίου. 

19. Το πλοίο επιτρέπεται να επιβαρύνεται και με προ- 
τιμώμενες υποθήκες (ΡΒΕΡΕΒΒΕϋ ΜΟΒΤΘΑΟΕ3) υπέρ 
των ναυπηγών, ή οποιοσδήποτε Ελληνικής ή αλλοδαπής 
εταιρείας, ή Τράπεζας ή φυσικού προσώπου και για 
οποιαδήποτε ποσά τα οποία μπορούν να καθοριστούν, 
είτε σε νόμισμα Ηνωμένων Πολιτειών Αμερικής είτε σε 
άλλο αλλοδαπό νόμισμα, και τα οποία θα πρέπει να 
αποπληρωθούν στο ίδιο νόμισμα. 

Οι παραπάνω προτιμώμενες υποθήκες (ΡΒΕΡΕΒΒΕϋ 
ΜΟΒΤΟΑΘΕ3), παρέχονται από τους πλοιοκτήτες και 
πριν ακόμη από τη νηολόγηση του πλοίου, είτε με 
σύμβαση, είτε με άλλη πράξη που υπογράφεται, εφό¬ 
σον μεν η υπογραφή γίνεται στην Ελλάδα, μπροστά 
σε Έλληνα Συμβολαιογράφο σύμφωνα με τον τύπο 
που προβλέπεται από τον Ελληνικό νόμο, εφόσον δε 
η υπογραφή γίνεται στο εξωτερικό σύμφωνα με τον 
τύπο που απαιτείται ή επιτρέπεται κατά το δίκαιο του 
τόπου της υπογραφής. Με τις πιο πάνω προτιμώμενες 
υποθήκες (ΡΒΕΡΕΒΒΕϋ ΜΟΒΤΟΑΘΕ3) θα ασφαλίζονται 
εκτός των άλλων και δάνεια προς τους πλοιοκτήτες, ή 
απαιτήσεις που πηγάζουν από συμβάσεις παροχής πι¬ 
στώσεων προς αυτούς καθώς και δάνεια και απαιτήσεις 
απέναντι άλλων Εταιρειών ή προσώπων που έχουν ή 
δεν έχουν σχέση με τους πλοιοκτήτες. Αντίγραφα των 
παραπάνω Συμβάσεων ή άλλων πράξεων με τις οποίες 
παρέχονται σύμφωνα με τα ανωτέρω οι προτιμώμενες 
υποθήκες (ΡΒΕΡΕΒΒΕΟ ΜΟΒΤΘΑΟΕ3) θα καταθέτονται 
στο αρμόδιο Ελληνικό Γραφείο ναυτικών υποθηκών, σε 
επίσημη μετάφρασή τους στην Ελληνική γλώσσα. 

Οι υποθήκες αυτές γράφονται στο υποθηκολόγιο 
του πιο πάνω Γραφείου.Όταν πρόκειται για υποθήκες 
που υπάρχουν πριν από τη νηολόγηση του πλοίου σαν 
Ελληνικού και έχουν γραφεί στα Δημόσια βιβλία της 
Χώρας,της οποίας τη σημαία έφερε προηγουμένως το 
πλοίο, αυτές γράφονται στο υποθηκολόγιο του πιο πάνω 
Γ ραφείου, κατά τη νηολόγηση του πλοίου στην Ελληνική 
σημαία ή και μετά από αυτή, όχι όμως αργότερα από 60 
μέρες από τη νηολόγησή του σαν Ελληνικού. 

Όταν πρόκειται για υποθήκες που θα συναφθούν οπο¬ 
τεδήποτε μετά τη νηολόγηση του πλοίου σαν Ελληνικού, 
οι υποθήκες γράφονται κατά το χρόνο που υποβάλλεται 
κάθε φορά αίτηση για εγγραφή της υποθήκης. Με αί¬ 
τηση των ενυποθήκων δανειστών το Ελληνικό Γ ραφείο 
Ναυτικών Υποθηκών, που αναφέρεται πιο πάνω, υπο¬ 
χρεώνεται να σημειώσει στο παραπάνω υποθηκολόγιο 
οποιαδήποτε άλλη Σύμβαση ή πράξη σχετική με τις πρά¬ 
ξεις προτιμώμενης υποθήκης (ΡΒΕΡΕΒΒΕϋ ΜΟΒΤΟΑΘΕ3) 
που έχουν κατατεθεί κατ’αυτό τον τρόπο. 

Σ’αυτή την περίπτωση η υποθήκη πρέπει να υποβάλλε¬ 
ται στο πιο πάνω Γ ραφείο με επίσημη μετάφραση στην 
Ελληνική. Το πλοίο μπορεί, κατ’εξαίρεση των διατάξεων 
του άρθρου 2 του από 27 Σεπτεμβρίου 1946 και άρθρου 
2 του από 2 Ιανουάριου 1921 β.δ/των, να νηολογηθεί 
στο Νηολόγιο του Έλληνα Προξενικού Λιμενάρχη Νέας 
Υόρκης, ή Προξενικού Λιμενάρχη Λονδίνου, ή Προξενι¬ 
κού Λιμενάρχη Τόκυο Ιαπωνίας, οι οποίοι είναι αρμόδιοι 
να καταχωρούν προτιμώμενες υποθήκες (ΡΒΕΡΕΒΒΕΟ 
ΜΟΒΤΘΑΘΕ3) στο πλοίο. 

Εφόσον το πλοίο νηολογήθηκε στα νηολόγια που τη¬ 
ρούνται στα Προξενικά Λιμεναρχεία Λονδίνου, Ν. Υόρ- 
κης, ή Τόκυο, για τη μετανηολόγησή του στο Ελληνικό 


λιμάνι που δηλώθηκε από τους πλοιοκτήτες, αρκεί η 
τηλεγραφική μεταβίβαση στο νηολόγιο αυτού του λι¬ 
μανιού ολόκληρου αποσπάσματος από τη μερίδα του 
πλοίου που βρίσκεται στο νηολόγιο του Προξενικού 
Λιμενάρχη. 

Όσον αφορά τα δάνεια για τα οποία έγινε πιο πάνω 
λόγος, τις συμβάσεις παροχής πιστώσεων, τις υποθή¬ 
κες ή άλλες πράξεις και εκχωρήσεις που ενδέχεται να 
έχουν παραχωρηθεί, ισχύουν και εφαρμόζονται όλοι οι 
όροι και συμφωνίες που συμπεριλαμβάνονται στις πιο 
πάνω συμβάσεις, ή άλλες πράξεις που έχουν ήδη συ- 
νομολογηθεί, ή πρόκειται να συνομολογηθούν σχετικά 
με τα δάνεια. 

Ειδικότερα οι ενυπόθηκοι δανειστές διατηρούν το δι¬ 
καίωμα σε κάθε περίπτωση κατά την οποία το δάνειο ή 
τα δάνεια καταστούν ληξιπρόθεσμα και απαιτητά, κατά 
τους όρους και τις συμφωνίες των πιο πάνω συμβάσε¬ 
ων ή άλλων πράξεων, χωρίς δικαστική μεσολάβηση και 
χωρίς υποχρέωση δικαστικής λογοδοσίας, ταυτόχρονα 
δε και χωρίς ευθύνη οποιουδήποτε από αυτούς για εν¬ 
δεχόμενη ικανοποίηση οποιοσδήποτε ζημιάς των πλοι¬ 
οκτητών, έστω και αν αυτή οφείλεται σε υπαιτιότητά 
τους, να λαμβάνουν αμέσως τη διαχείριση του πλοίου 
για συμψηφισμό των καθαρών προσόδων από αυτή, σε 
κάθε περίπτωση που λαμβάνουν χρήματα, δικαιούνται 
ακόμη να πωλούν οι ίδιοι το πλοίο για τον ίδιο σκοπό, 
για λογαριασμό των πλοιοκτητών, με πλειστηριασμό ή 
με απευθείας πώληση χωρίς πλειστηριασμό, χωρίς τη 
τήρηση οποιοσδήποτε διαδικασίας που προβλέπεται 
από το νόμο, με όρους, συμφωνίες και τίμημα, τα οποία 
ελεύθερα θα καθορίζονται από αυτούς. Τα πιο πάνω 
έγγραφα των συμβάσεων δανείων, εκχωρήσεων και υπο¬ 
θηκών ή άλλων πράξεων που έχουν αναφερθεί παραπά¬ 
νω, αποτελούν και τίτλους εκτελεστούς στην Ελλάδα, 
χωρίς να υπάρχει ανάγκη να περιαφθούν για το σκοπό 
αυτό τον τύπο της εκτελέσεως. Οι ενυπόθηκοι δανει¬ 
στές έχουν το δικαίωμα να εκχωρούν σε οποιοδήποτε 
τρίτο, ολικά ή μερικά, τα δικαιώματα και τις υποχρεώ¬ 
σεις τους, που προβλέπονται από αυτή την εγκριτική 
απόφαση, καθώς επίσης και να εξουσιοδοτούν για την 
άσκησή τους οποιαδήποτε πρόσωπα που θα ενεργούν 
κατά περίπτωση με τις ιδιότητες και αρμοδιότητες που 
αυτοί θα τους καθορίζουν. Ακόμη οι δανειστές διατη¬ 
ρούν και όλα τα δικαιώματά τους που απορρέουν από 
τις πιο πάνω συμβάσεις, ή άλλες πράξεις και εναντίον 
οποιουδήποτε άλλου, στον οποίο μπορεί να περιέλθει 
στο μέλλον η κυριότητα ή εκμετάλλευση του πλοίου. 
Οι προτιμώμενες υποθήκες θα προηγούνται από όλα τα 
ναυτικά και υπόλοιπα προνόμια, κατά παρέκκλιση του 
άρθρου 205 του Κώδικος Ιδιωτικού Ναυτικού Δικαίου, 
του ν.δ. 3899/1958, ή οποιοσδήποτε άλλης διατάξεως 
του Ελληνικού Δικαίου που ισχύει κάθε φορά, με εξαί¬ 
ρεση μόνο τα προνόμια που ορίζονται στο άρθρο 2 της 
Διεθνούς Συμβάσεως των Βρυξελλών του έτους 1926 
«περί ενοποιήσεως ορισμένων κανόνων Δικαίου, σχετι¬ 
κών προς τα ναυτικά προνόμια και τις υποθήκες «ΡΟϋΒ 
υ ϋΝΙΡΙΟΑΤΙΟΝ ΏΕ ΟΕΒΤΑΙΝΕ3 ΒΕΘΙΕ3 ΒΕΙ_ΑΤΙ\/Ε3 ΑΨΧ 
ΡΒΜΙΈΘΕ3 ΕΤ ΗΥΡΟΤΗΕΩυΕ3 ΜΑΒΙΤΙΜΕ3» και εφόσον 
αναγνωρίζονται ως τοιαύτα υπό του Ελληνικού νόμου. 
Υποθήκες που γράφονται κατά την ίδια μέρα έχουν 
προτεραιότητα που αντιστοιχεί με τη σειρά με την 
οποία γράφονται και η οποία πρέπει να είναι η ίδια 
με τη σειρά καταθέσεως της σχετικής αιτήσεως προς 

αυτόν που τηρεί το νηολόγιο. Η υποθήκη εξασφαλίζει 
την πληρωμή οποιουδήποτε ποσού που οι ενυπόθηκοι 
δανειστές έχουν δικαίωμα να λαμβάνουν από τους πλοι¬ 
οκτήτες ή άλλους οφειλέτες, βάσει σχετικής συμβάσεως 
χορηγήσεως πιστώσεως ή και κατ’άλλο τρόπο, μαζί με 
τους τόκους, από τη στιγμή που ο οφειλέτης κάνει χρή¬ 
ση της πιστώσεως και μέχρις ότου αποδοθεί εντελώς 
οποιοδήποτε ποσό που θα έπαιρνε αυτός με βάση τη 
σχετική σύμβαση ή κατ’άλλο τρόπο, μαζί με τα έξοδα 
και τους τόκους πάνω σ’αυτά, τα ανωτέρω εφαρμόζο¬ 
νται όπως καθορίστηκαν ή θα καθορίζονται μεταξύ του 
ενυπόθηκου δανειστή και του ενυπόθηκου οφειλέτη, 
κατά παρέκκλιση του άρθρου 1289 του Αστικού Κώδικα, 
σε συνδυασμό με το άρθρο 204 του Κώδικα Ιδιωτικού 
Ναυτικού Δικαίου, ή οποιοσδήποτε άλλης διατάξεως που 
υπάρχει ή πρόκειται να τεθεί μελλοντικά στην Ελληνική 
Νομοθεσία. 

20. Σε περίπτωση προτιμώμενης υποθήκης όλα τα 
δικαιώματα του πλοιοκτήτη που πηγάζουν από το ν.δ. 
2687/1953, όπως αυτό ερμηνεύθηκε αυθεντικά με το 
ν.δ. 2928/1954 και αυτή την εγκριτική πράξη, μπορούν 
να εκχωρηθούν σε οποιοδήποτε ενυπόθηκο δανειστή 
για μεγαλύτερη ασφάλεια των δανείων, ή πιστώσεων 
ή άλλων υποχρεώσεων που είναι ασφαλισμένες με την 
προτιμώμενη υποθήκη. Η εκχώρηση αυτή έχει σαν προ¬ 
ϋπόθεση ότι δεν θα απαλλάσσει τους πλοιοκτήτες από 
καμιά υποχρέωσή τους που απορρέει από αυτή την 
εγκριτική πράξη, ή κατ’άλλο τρόπο από την Ελληνική 
Νομοθεσία, ούτε θα έχει σαν συνέπεια να επιβάλλο¬ 
νται τέτοιου είδους αντίστοιχες υποχρεώσεις στους 
πιο πάνω ενυπόθηκους δανειστές. 

21. Οποιοσδήποτε διαφορές ανακύπτουν από την 
εφαρμογή αυτής της εγκριτικής πράξης ανάμεσα στους 
πλοιοκτήτες και στο Ελληνικό Δημόσιο ή ανάμεσα σε 
κάποιο από τους ενυπόθηκους δανειστές και το Ελλη¬ 
νικό Δημόσιο, εκτός από τις περιπτώσεις που αναφέρο- 
νται στον όρο με αριθμ. 24 αυτής της Πράξης, καθώς και 
την περίπτωση που προβλέπεται στην τελευταία παρά¬ 
γραφο αυτού του όρου (21), πρέπει να επιλύονται με τη 
μέθοδο της διαιτησίας η οποία θα γίνεται ενώπιον δύο 
(2) διαιτητών έμπειρων και με ειδίκευση στα ναυτιλιακά 
θέματα. Από αυτούς, ο ένας πρέπει να ορίζεται από το 
Ελληνικό Δημόσιο και ο άλλος από τους πλοιοκτήτες 
ή τους ενυπόθηκους δανειστές αντίστοιχα, εφόσον η 
διαφορά που πρόκειται να κριθεί αφορά αυτούς. 

Σε περίπτωση κατά την οποία το ένα από τα μέρη 
που συμβάλλονται, αφού προσκληθεί από αυτόν που 
επισπεύδει τη διενέργεια της διαιτησίας, αργήσει πε¬ 
ρισσότερο από τριάντα μέρες από την κοινοποίηση της 
αιτήσεως προς διαιτησία (δηλαδή ημερομηνία παραλα¬ 
βής της αιτήσεως), να προβεί στο διορισμό διαιτητού, ο 
διαιτητής διορίζεται από το Ναυτικό Επιμελητήριο της 
Ελλάδας, μετά από αίτηση αυτού που επισπεύδει. Η πρό¬ 
σκληση του Δημοσίου προς διαιτησία υποβάλλεται στο 
Υπουργείο Εμπορικής Ναυτιλίας χωρίς να απαιτείται να 
κοινοποιηθεί αυτή σε άλλα Υπουργεία. Σε περίπτωση 
διαφωνίας των διαιτητών ορίζεται από αυτούς επιδιαι¬ 
τητής και σε διαφωνία των διαιτητών όσον αφορά τον 
επιδιαιτητή που πρέπει να διοριστεί, αυτός διορίζεται 
με αίτηση οποιουδήποτε από τα ενδιαφερόμενο μέρη 

από τον Άρειο Πάγο από τα μέλη του δικαστηρίου αυ¬ 
τού. Το ίδιο εφαρμόζεται και σε κάθε περίπτωση κατά 
την οποία ενδέχεται να μη εξευρίσκεται κατάλληλος 
διαιτητής. 

Η απόφαση της διαιτησίας είναι τελεσίδικη, αμετά- 
κλητη και εκτελεστή, χωρίς να υπόκειται σε κανένα 
τακτικό ή έκτακτο ένδικο μέσο, ούτε σε οποιαδήποτε 
προσφυγή ή αίτηση ακυρώσεως ενώπιον των τακτικών 
ή των διοικητικών δικαστηρίων εκτελείται δε χωρίς να 
είναι απαραίτητο να περιβληθεί με τον τύπο της εκτε- 
λέσεως. 

Δεν επιτρέπεται καμία αναστολή ή αναβολή εκτελέ- 
σεως της διαιτητικής αποφάσεως, ή της λοιπής διαδι¬ 
κασίας. 

Παρά τις διατάξεις των προηγουμένων παραγράφων 
αυτού του όρου 21, καμία διαφορά που υπόκειται σε 
διαιτησία δυνάμει των παραγράφων που αναφέρονται 
πιο πάνω, δεν θα εισάγεται προς διαιτησία, ούτε θα 
διορίζεται διαιτητής για την ίδια διαφορά, χωρίς τη 
γραπτή συναίνεση του ενυπόθηκου δανειστή για το 
σκοπό αυτό και αν ακόμη θεωρηθεί ότι αυτός δεν έχει 
έννομο συμφέρον. 

22. Δεν θα ενεργείται καμία τροποποίηση ή συμπλή¬ 
ρωση αυτής της εγκριτικής πράξεως, χωρίς τη συναί¬ 
νεση των πλοιοκτητών και των ενυποθήκων δανειστών 
που μπορεί να υπάρχουν. Εάν σε κάποιο άλλο πλοίο της 
ίδιας κατηγορίας, που πρόκειται να νηολογηθεί στην 
Ελληνική σημαία με βάση το ν.δ. 2687/1953 παραχωρη- 
θούν πιο ευνοϊκοί όροι από αυτούς που περιέχονται 
σ’αυτή την εγκριτική απόφαση, οι ίδιοι πιο ευνοϊκοί όροι 
θα επεκτείνονται και σ’αυτήν την εγκριτική απόφαση 
μετά τη συμπλήρωσή της και θα ισχύουν και στο πλοίο 
αυτό. Η επέκταση μπορεί να είναι ολική ή μερική κατά 
την απόλυτη κρίση των πλοιοκτητών, εφόσον οι ίδιοι 
το ζητήσουν και συναινούν οι ενυπόθηκοι δανειστές, 
εφόσον υπάρχουν, ή αν το ζητήσουν οι τελευταίοι κατά 
την απόλυτη κρίση τους. 

Οι πλοιοκτήτες επιφυλάσσουν επίσης στους εαυτούς 
τους το δικαίωμα να ζητήσουν με νεώτερη αίτησή τους 
να καθοριστούν και άλλες απαλλαγές ή διευκολύνσεις, 
οι οποίες εφόσον γίνουν αποδεκτές θα παρασχεθούν 
με τροποποίηση ή συμπλήρωση, ανάλογα με αυτή την 
πράξη. 

Σε περίπτωση προτιμώμενης υποθήκης οι πλοιοκτήτες 
μπορούν να διορίζουν τον ενυπόθηκο δανειστή, ή οποιο- 
δήποτε πρόσωπο που καθορίζει ο τελευταίος, αποκλει¬ 
στικό αντιπρόσωπο ή πληρεξούσιό τους, ο οποίος θα 
μπορεί να ζητά αντί για αυτούς και για λογαριασμό 
τους, οποιαδήποτε τροποποίηση ή συμπλήρωση και να 
προβαίνει για λογαριασμό των πλοιοκτητών σε οποια¬ 
δήποτε ενέργεια. Στις ενέργειες αυτές συμπεριλαμ- 
βάνεται και κάθε ενέργεια που θεωρείται απαραίτητη 
για δικαστική ή άλλη νομική διαδικασία, αναφορικά με 
οποιαδήποτε τροποποίηση ή συμπλήρωση, ο διορισμός 
δε αυτός, είναι ανέκλητος μέχρις ότου αποπληρωθεί 
πλήρως το δάνειο ή η πίστωση και εκπληρωθούν όλες 
οι άλλες υποχρεώσεις των ασφαλισμένων με την υπο¬ 
θήκη. 

Με τους όρους των πιο πάνω πράξεων του διορισμού, 
οι πλοιοκτήτες που δίνουν την πληρεξουσιότητα, μπο- 

ρούν να αναλάβουν έγκυρα την υποχρέωση να απέχουν 
από οποιαδήποτε ενέργεια που καλύπτεται από την 
πληρεξουσιότητα κατά την διάρκεια του χρόνου που 
ισχύει αυτή, σύμφωνα με τα παραπάνω. 

23. Σε περίπτωση συνάψεως δανείων με υποθήκη στην 
Ελλάδα, από ημεδαπούς Οργανισμούς ή Τράπεζες, για 
το πλοίο το οποίο αφορά αυτή η εγκριτική πράξη: 

α) Το δικαίωμα ελεύθερης πωλήσεως και υποθηκεύσε- 
ως του πλοίου σε αλλοδαπούς, σύμφωνα με τον όρο 1 
αυτής της εγκριτικής πράξεως, θα αναστέλλεται μέχρις 
ότου εξοφληθεί ολόκληρο το δάνειο. 

β) Η ελεύθερη διάθεση του συναλλάγματος εξωτερι¬ 
κού από πώληση του πλοίου ή από ασφαλιστική απο¬ 
ζημίωση σύμφωνα με τον όρο 2, θα επιτρέπεται μόνο 
αφού εξοφληθεί ολόκληρο το δάνειο. 

γ) Η καταβολή της αποζημιώσεως, σε περίπτωση επι- 
τάξεως του πλοίου, σε συνάλλαγμα Ν. Υόρκης ή Λονδί¬ 
νου, σύμφωνα με τον όρο 5, θα γίνεται με την προϋπό¬ 
θεση ότι θα έχει εξοφληθεί προηγουμένως ολόκληρο το 
δάνειο, αλλοιώς, μέρος αυτής θα μπορεί να καταβληθεί 
σε δραχμές στην Ελλάδα, σε αντιστοιχεία με το μέρος 
του δανείου που δεν θα έχει ακόμη εξοφληθεί. 

δ) Οι κάθε είδους φορολογικές απαλλαγές, οικονο¬ 
μικές και άλλες διευκολύνσεις, που παρέχονται μ’αυτή 
την εγκριτική πράξη, θα εφαρμόζονται ανάλογα και θα 
περιορίζονται σε αντιστοιχεία του μέρους του δανείου 
που δεν έχει εξοφληθεί με την προϋπόθεση ότι η εξό¬ 
φληση του δανείου θα γίνεται με εισαγωγή ελεύθερου 
συναλλάγματος εξωτερικού. Σε αντίθετη περίπτωση 
οι διευκολύνσεις αυτές θα εφαρμόζονται μόνιμα κατά 
το ποσοστό της αξίας του πλοίου που καλύπτεται από 
κεφάλαια εξωτερικού. 

Ο περιορισμός που αναφέρεται πιο πάνω, έχει εφαρ¬ 
μογή μόνο στην περίπτωση κατά την οποία το δάνειο 
που δόθηκε ή που πρόκειται να δοθεί, υπερβαίνει ή, θα 
υπερβεί το ένα τρίτο (1/3) της αξίας του πλοίου και 
ε) Η παράγραφος 2 του όρου 22 έχει την έννοια ότι 
πλεονεκτήματα που δίνονται μεταγενέστερα σε πλοία 
που εισάγονται εξ ολοκλήρου σαν κεφάλαια εξωτερικού, 
δεν θα μπορούν να επεκταθούν με βάση το άρθρο 10 
παρ. 2 του ν.δ. 2687/1953 και στα θέματα τα οποία ρυθ¬ 
μίζει αυτός ο όρος, παρά μόνο κατ ’ αναλογία που αντι¬ 
στοιχεί στο κεφάλαιο εξωτερικού που έχει διατεθεί. 

Διευκρινίζεται στο σημείο αυτό ότι αυτός ο όρος δεν 
θίγει, περιορίζει, αναστέλλει ή μεταβάλλει με οποιοδή- 
ποτε τρόπο, τα δικαιώματα των προηγούμενων προτι- 
μωμένων ενυποθήκων δανειστών αυτού του πλοίου. 

24. Αυτή η εγκριτική πράξη ισχύει και στην περίπτωση 
κατά την οποία η κυριότητα του πλοίου περιέλθει σε 
άλλο ημεδαπό φυσικό ή νομικό πρόσωπο ή αλλοδαπό 
νομικό πρόσωπο που καλύπτει τουλάχιστο κατά πλει- 
οψηφία, Ελληνικά συμφέροντα. Για την ενέργεια της 
μεταβολής στο νηολόγιο, η οποία αφορά τη μεταβίβαση 
της κυριότητας του πλοίου στο οποίο αναφέρεται αυτή 
η εγκριτική πράξη, σε αλλοδαπό νομικό πρόσωπο απαι¬ 
τείται προηγουμένως ο διορισμός ως εγγυητού στην 
Ελλάδα, όπως ορίζεται στον όρο I αυτής της πράξεως, 
από το αλλοδαπό νομικό πρόσωπο στο οποίο περιέρχε¬ 
ται η κυριότητα του πλοίου, όπως επίσης και η υποβο¬ 
λή στοιχείων ότι το αλλοδαπό αυτό νομικό πρόσωπο 
καλύπτει τουλάχιστο κατά πλειοψηφία Ελληνικά συμφέ¬ 
ροντα. Διευκρινίζεται εδώ, ότι αν το πλοίο βαρύνεται με 
υποθήκη, σε περίπτωση δικαιοπραξίας που αποσκοπεί 


στην εκποίησή του, έχει εφαρμογή το άρθρο 202 του 
Κ.Ι.Ν.Δ. που κυρώθηκε με το νόμο 3816/1958. 

Σε περίπτωση όμως κατά την οποία, η πλοιοκτήτρια 
εταιρεία, στο όνομα της οποίας εγκρίνεται μ’ αυτή την 
πράξη, η νηολόγηση του πλοίου ή το παραπάνω αλ¬ 
λοδαπό νομικό πρόσωπο, στο οποίο ενδεχόμενα θα 
περιερχόταν μεταγενέστερα η κυριότητα του πλοίου, 
πάψει κατά τις πληροφορίες της Διοικήσεως και κατά 
την ελεύθερη κρίση της, να καλύπτει τουλάχιστο κατά 
πλειοψηφία Ελληνικά συμφέροντα ή θεωρηθεί ότι η πα¬ 
ραμονή του πλοίου στην Ελληνική σημαία στο μέλλον 
δεν συμβάλλει στην ανάπτυξη της εθνικής μας παραγω¬ 
γής, αυτή η πράξη παύει να ισχύει και το πλοίο διαγρά¬ 
φεται αμέσως από το Ελληνικό Νηολόγιο, εφόσον είναι 
ελεύθερο από υποθήκη. Σε αντίθετη περίπτωση αυτή η 
πράξη παύει να ισχύει και το πλοίο διαγράφεται από το 
νηολόγιο, μόλις συμπληρωθεί εξάμηνη προθεσμία από 
την έκδοση της σχετικής διαταγής για τη διαγραφή του 
πλοίου από το Ελληνικό Νηολόγιο. Η προθεσμία αυτή, σε 
περίπτωση που υπάρχει στην Ελλάδα αντίκλητος των 
μέχρι της ημέρας που εκδίδεται η διαταγή της διαγρα¬ 
φής ενυποθήκων δανειστών, αρχίζει από την έγγραφη 
ειδοποίησή του από την αρμόδια Ελληνική αρχή του 
λιμένος στον οποίο είναι νηολογημένο το πλοίο. 

Η διαγραφή του πλοίου με τον πιο πάνω τρόπο, δεν 
δημιουργεί καμία αξίωση ή απαίτηση της πλοιοκτήτριας 
εταιρείας κατά του Ελληνικού Δημοσίου. Σε περίπτωση 
που η κυριότητα του πλοίου θα περιερχόταν ύστερα 
από αναγκαστικό πλειστηριασμό σε ενυπόθηκο δανει¬ 
στή του πλοίου αλλοδαπό φυσικό ή νομικό πρόσωπο 
σαν υπερθεματιστή, όταν αυτό δεν καλύπτει κατά πλει¬ 
οψηφία Ελληνικά συμφέροντα, τότε με αίτησή του ο 
τελευταίος μπορεί να διατηρήσει την Ελληνική σημαία 
για 6 μήνες από τον πλειστηριασμό, με τους ακόλουθους 
όρους που βαρύνουν τον υπερθεματιστή: 

α. Ότι αυτός θα ικανοποιήσει όλες τις απαιτήσεις 
του Δημοσίου, των ασφαλιστικών Ταμείων Ε.ν. που ει- 
σπράττονται δια του Ναυτολογίου, καθώς επίσης και 
του Ο.Τ.Ε., οι οποίες έχουν καταστεί απαιτητές μέχρι 
την ημέρα του πλειστηριασμού και έχουν αποσβεσθεί 
συνεπεία αυτού, χωρίς να έχουν ικανοποιηθεί για οποιο- 
δήποτε λόγο από το εκπλειστηρίασμα. 

β. Ότι θα προκαταβάλλει το φόρο που αναλογεί στο 
εξάμηνο, κατά το ν. 27/1975 ή άλλο παρόμοιο νόμο που 
ισχύει. 

γ. Ότι θα προκαταβάλλει τις εισφορές που εισπράτ- 
τονται από το Ναυτολόγιο για το ίδιο εξάμηνο, υπέρ 
των ασφαλιστικών Ταμείων Ε.Ν. Κατά τη διάρκεια της 
διατηρήσεως της Ελληνικής σημαίας από το πλοίο που 
πλειστηριάσθηκε για ένα εξάμηνο μετά τον πλειστηρι- 
ασμό, σύμφωνα με την προθεσμία που αναφέρεται πιο 
πάνω, ο υπερθεματιστής και κύριος του πλοίου έχει 
το δικαίωμα να το πωλήσει σε αλλοδαπούς φυσικά ή 
νομικά πρόσωπα διατηρώντας την Ελληνική σημαία του 
πλοίου μέχρις ότου παρέλθει το εξάμηνο. 

Στο πιο πάνω πλοίο είναι δυνατή η εγγραφή υποθήκης 
κατά τη διάρκεια του ίδιου εξαμήνου. 

Σε περίπτωση πωλήσεως ή υποθηκεύσεως του 
πλοίου μέσα στο πιο πάνω εξάμηνο, ο νηολόγος του 
λιμένος νηολογήσεως ειδοποιεί χωρίς καθυστέρη¬ 
ση με συστημένο έγγραφο τους ενδιαφερομένους, 
αγοραστές ή ενυπόθηκους δανειστές για το ειδικό 
καθεστώς του πλοίου, δηλαδή για τη διαγραφή του 

πλοίου από το Ελληνικό Νηολόγιο, μετά την εκπνοή 
αυτού του χρόνου. 

Επίσης η διαγραφή του πλοίου σύμφωνα με τα προ¬ 
ηγούμενα, δεν δημιουργεί καμιά αξίωση ή απαίτηση 
της πλοιοκτήτριας εταιρείας κατά του Ελληνικού Δη¬ 
μοσίου. 

25. Για το πλοίο της παρούσας απόφασης ισχύουν οι 
απαλλαγές του άρθρου 27 του ν.2859/2000 (ΦΕΚ 248 
Α72000) 

26. Οι μετοχές της πλοιοκτήτριας εταιρείας δύνα- 
νται να περιέλθουν σε εταιρεία χαρτοφυλακίου (ΗοΙάίηρ 
Οοπιραπγ) που θα συσταθεί ή έχει συσταθεί με σκοπό 
την εισαγωγή των μετοχών της σε χρηματιστήριο. Στην 
περίπτωση αυτή, η διαχείριση του πλοίου θα εξακο¬ 
λουθήσει να ασκείται από εταιρεία Ελληνικών κατά 


πλειοψηφία συμφερόντων, η οποία θα έχει τις ίδιες 
υποχρεώσεις του εκπροσώπου - εγγυητού όπως αυτές 
περιγράφονται στον όρο 1 της παρούσης. 

Η ισχύς αυτής της εγκριτικής απόφασης, που θα δη- 
μοσιευθεί στην Εφημερίδα της Κυβερνήσεως και θα 
κοινοποιηθεί για εκτέλεση, αρχίζει από της υπογραφής 
υπό του Υπουργού Εμπορικής Ναυτιλίας της διαταγής 
περί νηολογήσεως του πλοίου πλην του όρου 8 που 
αρχίζει από της νηολογήσεως ή της χορηγήσεως σε 
αυτό προσωρινών Ναυτιλιακών Εγγράφων. 

Πειραιάς, 18 Ιανουάριου 2006 

01 ΥΠΟΥΡΓΟΙ 

ΥΦΥΠΟΥΡΓΟΙ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΧΡ. ΦΩΛΙΑΣ - ΑΝΤ. ΜΠΕΣΑΣ ΜΑΝ. Κ. ΚΕΦΑΛΟΓΙΑΝΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 0ϋ: 


Τεύχος 

Περίοδος 

εθβο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήοιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήοιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευΐΌ προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, Ιοχ: 210 - 4071010 ίηΙθΓΠΒΐ: ΙΚΙρΥ/νννννν.Βΐ.ρι·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙβγπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραντου ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΠρ://νν»νν.θ1.5Γ - ε-οιοίΙ: ννΒάπΐ35ΐ6Γ@β1.ςΓ 

















